
Agadprogramo 

de 

Mondpaca Esperantista Movado 


Ekde la mezo de la okdekaj jaroj la 
politikan fizionomion de la mondo ka- 
iakterizis la argumenta debato, entre- 
prenanta dialogo, la iniciativa volon- 
teco, la pli grandaj malfermitecoj, la 
respektosento pri la konstruo de kon- 
fido kaj la serdado de eblecoj de 
paca kunekzistado. 

Sub tiuj signoj agadis ankau Mond¬ 
paca Esperantista Movado (MEM), ties 
sekcioj kaj anoj uzantaj la internacian 
lingvon faris kaj iniciatis multon por la 
daüra paco kaj solidareco. 

En la jaro de la 100-jara ekzistado 
de Esperanto estis aranĝita la jubilea 
Kongreso, kiu servis la manifesta- 
don de la Esperanto-Movado kaj la 
pacan klopodon de la esperantistoj. 
Signifa evento estis — en kies plurjara 
antaŭprepara laboro ankaü MEM 
ageme kunlaboris — fare de Univer¬ 
sale Esperanto-Asocio (UEA) aranĝita 
seminario kune kun la Monda Packon- 
silio(MPK) kun la temo: „Interhoma 
interkompreniĝo, interpopola paco", 
kiu estis transpasinta en la kunlaboro 
de ambaŭ organizoj, servas la larĝi- 
gon de internaciaj kontaktoj kaj en 
pluraj gravaj demandoj certigas la ko- 
lektivan kunagon por ambau movadoj. 

1. Generalcj pacaj temoj. 

Sur tiu kampo MEM kaj ties sekcioj 
kaj anoj — uzante la internacian ling¬ 
von — povas fari kaj iniciati multon 


por la daüra paco, dar ili — sen baroj 
de lingvaj problemoj — povas pli fa- 
cile interŝanĝi opiniojn pri la aktualaj 
mondproblemoj kaj per normalaj kon¬ 
taktoj povas disvastigi la amikecon in- 
ter la popoloj kaj homoj kaj prezenti 
la veron, senmaskigi la mensogojn, re- 
dukti la bildon de „pseüda mal- 
miko". 

1.1. La malstreĉiĝo kaj malarmado. 

MEM rigardas grava tasko la lukta- 
don por malarmado kaj por kreskado 
de senarmila mondo. Ĝi konsciigas la 
signifon de tiu kontrakto, kiu estas li- 
gita al la likvido de mallongdistancaj 
kaj mezdistancaj raketoj, iniciatas la 
ratifikon de tiu kontrakto kaj helpas 
la daürigon de tiuj pritraktadoj. 

En la konscio de tio, ke en la mondo 
refortiĝas la paemovadoj, sendese 
pluraj homoj ekkonas la neceson de 
la paco, novaj traktadoj komenciĝas 
pri la solvo de la neakceptebla situa- 
cio, fortiĝas la porpaca agado. MEM 
pli forte mobilizas la esperantistaron 
por kontribui al la haltigo de la vet- 
armado, al subteno de la proponoj pri 
la malarmado. 

1.2. Kunagado kaj sekureco en 
Europo. 

Konsidere al tio, ke la paco en Europo 
estas fundamenta neceso, MEM spe- 
cialan atenton prezentas pri la agado, 
daure farata por informigo de kuna- 






gado kaj sekureco sur tiu kontinento. 
MEM kontraŭstaras ĉiun klopodon, ce- 
lantan misformi aŭ obstakli la efektivi- 
gon de la principoj, fiksitaj en la Fina 
Akto de Helsinki, eĉ alvokas ĉiujn es- 
perantistojn kaj neesperantistojn por 
efektivigi la sloganon: „Kune por la 
pluportado de helsinkia spirito". 

1.3. Solidareco al la popoloj, progre- 
semaj movadoj. 

MEM estas solidara kun la popoloj, 
progresemaj movadoj batalantaj por 
paco, libereco kaj nacia sendepende- 
co kaj ĝi kontribuas al la pacemaj 
agadoj, kiuj servas la menciitajn ce- 
lojn. En tiu flanko estas grave fari kon- 
taktojn ankaŭ kun la popolaj kaj pro¬ 
gresemaj movadoj dise en la mondo, 
helpante ilin en iliaj evoluadoj kaj dis- 
vastigante inter ili la lernadon de Es¬ 
peranto. Pro tio MEM instigas siajn 
sekciojn organizi kunvendojn, kampan- 
jojn por la solidareco kun la evoluan- 
taj landoj kaj popoloj kaj helpi ilin 
ankaŭ per esperantaĵoj, materialoj. 

1.4. Batalo por likvido de la militdan- 
ĝeraj aferoj. 

Bedaŭtinde sur pluraj teritorioj de la 
lerglobo okazas lokaj militoj, kiuj mi- 
nacas la pacon, la sekurecon, kaj obs- 
taklas la malstreĉiĝon. Pro tio MEM 
aliĝas al la strebado de la mondpaca 
movado, celante la ĝeneralan kaj 
justan aranĝon de la konfliktoj pere 
de traktadoj. Por solvi la konfliktojn 
per traktadoj MEM faras kontakton 
kun tiuj esperantistoj, en kies lando 
okazas konfliktoj kaj helpas ilian por- 
pacan agadon. MEM en ĉiu forumo 
levas sian voĉon por likvido de lokaj 
militaj konfliktoj. 

2. Specialaj taskoj de MEM. 

La nuntempa, espereble evoluanta 
mondsituacio postulas multflankan ak- 
tivadon por paco, interkompreniĝo kaj 
paca kunekzistado. La taskoj ne estas 
simplaj, sed solveblaj, se la homoj kaj 
movadoj komune kunagadas, kion jam 
montras la unuaj antaŭenpaŝoj en la 
interkonsento. 

2.1. Organizaj laboroj. 

MEM aktivuloj 

— partoprenu ĉiun forumon por helpi 
la konkretigon de la pacmovado 


kaj iniciatu ankau esperantistajn 
aranĝojn konigante la taskojn de 
la pacmovado kaj MEM, 

— subtenu la organizadon de pacma- 
nifestacioj, 

— organizu esperantistajn pacrenkon- 
tiĝojn, plurlandajn amikajn kunve- 
nojn, aliĝu al neesperantistaj ren- 
kontiĝoj kaj kunvenoj kaj ankau tie 
parolu prl la plej aktualaj pac- 
temoj, celoj kaj rezultoj de la pac¬ 
movado, 

—■ organizu renkontiĝojn, kunvenojn 
de MEM-aktivuloj kaj interesiĝan- 
toj de MEM lige kun la Universalaj 
Esperanto-Kongresoj, landaj Espe- 
ranto-Kongresoj, aliaj aranĝoj, kaj 
pritraktu la aktualajn porpacajn 
kaj organizajn aferojn, 

— plivastigu la nombron kaj simpati- 
antojn de MEM je la intereso de 
realigo de la movadaj celoj, 

— utiligante ankaü siajn kontaktojn 
agadu pri fondoj de novaj MEM- 
sekcioj, perantoj kaj abonantoj de 
„PACO", 

— per ĉiuj siaj eblecoj (interŝanĝo, 
korespondado, amikeco, kunlaboro, 
ktp.) instigu ĉiun Esperanto-grupon, 
klubon organizi packunvenon, 

— plibonigu siajn agadojn, laü la 
Statuto de MEM. 

2.2. Agitado kaj Propaganda laboro: 

MEM aktivuloj 

—• pere de siaj kontaktoj publikigu 
informojn pri la taskoj kaj faritaj 
laboroj, agadoj de MEM en Espe- 
rantaj kaj neesperantistaj gazetoj, 
revuoj, tiucele aranĝu dissendojn 
per radio kaj televido. 

— urĝigu sian atenton kaj reagon por 
la plej aktualaj pactemoj, 

— pliperfektigu siajn agitadmetodojn 
per disponigoj de konvenaj propa- 
gandiloj, 

— subtenu la universalen, aktiven 
paemovadon pere de la internacia 
lingvo, 

— helpu la informadon al la publiko 
pri la aktivado de MEM per eldo- 
nado de plurlingvaj informiloj, 

— regule helpu la redaktoran laboron 
de „PACO" kun taugaj artikoloj kaj 
informoj pri la agado de porpaca 
movado, ĝenerale kaj speciale pri 
MEM, 

— pli efike utiligu la eblecojn de „La 
Pacaktivulo" por informado pri la 
eventoj okazintaj en la pacbatalo 
kaj pri la movadaj aferoj, organi- 
zajoj, 

— kontribuu multigi la abonantojn kaj 
legantojn de „PACO", donu infor- 
mon pri ĝi en ĉiu forumo kaj ami- 
keca rondo, 

— ekkaptu kaj utiligu la elstarajn ju- 
bileojn, okazintaĵojn, ŝtatajn kaj 
popolajn festojn, manifestaciojn 
por aktualaj pacaj celoj kaj spe- 
ciale esperantista agado kaj MEM- 
agadoj, 

— La redaktoroj de „PACO" kaj „La 
Pacaktivulo" publikigu artikolojn 
taugajn por sukcesigi la propagan- 
don pri la aktualaj demandoj de 
la pacmovado kaj MEM-agado kaj 
certigu eblecon por efektivigi dia- 
logon inter la legantoj konekse de 
la aperigitaj artikoloj. 


2.3. Plifortigu la kontaktojn, 
kunlaborojn kun: 

— Monda Packonsilio lau la aprobita 
kunlabora kontrakto inter MEM kaj 
MPK, helpante ties agadon kaj evo- 
luadon, 

— ĉiuj pacmovadoj efektivigante uti- 
lan dialogon kaj helpante ilian 
agadon, 

— Universala Esperanto-Asocio, hel¬ 
pante la efektivigon de kontrakto 
inter UEA kaj MEM kaj la evolua- 
don de la internacia esperantista 
movado, 

— naciaj, landaj kaj internaciaj orga- 
nizajoj, asocioj, movadoj agantaj 
en la pacmovado, 

— ĉiuj organizajoj, kies agado servas 
la pacon kaj la interhoman ami- 
kiĝon, ĉefe kies agado rilatas al 
MEM, 

— junularaj organizajoj, ĉefe kun Tut- 
monda Esperantista Junulara Or- 
ganizo [TEJO], certigante la parto- 
prenon de la junularo en la espe¬ 
rantista pacmovado kaj por certigi 
novajn aktivulojn por MEM el inter 
la junularoj, 

— mondskale konataj personoj, ŝtat- 
estroj, funkciuloj de ŝtatoj kaj so- 
ciaj organizajoj, sindikatoj, mova¬ 


doj kiuj ankaü mem strebas efek¬ 
tivigi la daüran pacon kaj celojn 
de MEM. 

3. Eksteraj jubileaj aranĝoj kaj faro- 
tajoj dum la sekvontaj jaroj. 

3.1. Monda Jardeko por Kultura Evo- 
luigo enkadre de UNESKO. Tio estas 
bonuzebla por prezenti la kulturan va- 
loron de Esperanto kaj fortigi la influon 
de internacia lingvo kaj paco ankaü 
en diversaj kulturaj aferoj. 

3.2. „Internacia Tago de Virinoj" me- 
ritas rememoron kaj estas bonuzebla 
gajni la virinojn por tio, ke ili eduku 
niajn infanojn por paco kaj helpu la 
kvietan familian harmonion. 

3.3. „Tago de la eksplodo de atom- 
bombo en Hiroŝima kaj Nagasaki", 
kiel granda katastrofo de la homaro 
meritas rememoron kaj estas ebleco 
prezenti la danĝeron de atomarmiloj, 
celante pli vastan kunagadon kontrau 
la atomarmiloj kaj atomarmilaro. 

3.4. „Porpaca Agadtago de Sindika¬ 
toj" estas grava ago demonstracie 
partopreni ĝin, fortigante ties celon 
kaj certigi la aktiven kunlaboron kun 
la sindikatoj. 

3.5. MEM-kunvenoj enkadre de la 
sekvontaj Universalaj Kongresoj estas 
bonuzeblaj por doni informon pri la 
aktualaj paedemandoj kaj pri MEM 
al ĉiuj sjmpatiantoj, certigi forumon 
por interŝanĝi opiniojn pri la aktualaj 
porpacaj kaj organizaj demandoj. 

3.6. La „Tago de la Paco" enkadre 
de Universalaj Kongresoj bone prezen- 
tas la pacemon de la Esperanto- 
movado kaj esperantistoj. öi estas bo¬ 
nuzebla por disvastigadi la esperan- 
tistan porpacan agadon, interŝanĝi 
opiniojn pri la aktualaj porpacaj celoj. 
Okaze de ĝia ripetado ĝi meritas 
grandan helpon por intensaj kunlabo- 
roj. 

3.7. Kvardekjara datreveno de la Uni¬ 
versala Deklaro pri Homaj Rajtoj en 
1988. Tiu deklaro estas ege grava kaj 
meritas esti rememorigata. Kun gran¬ 
da energio oni helpu ties efektivigon. 

3.8. Okdekjara jubileo de Universala 
Esperanto Asocio [UEA] en 1988. Tiu 
jubileo estas grava, ĉar ĝi demonstras 

la bonorganizitan esperantistan mova- 
don, eĉ ĝi estas bonuzebla por fortigi 
la esperantistan movadon kaj la stabi- 
lecon de Esperanto kaj de la Espe- 
ranto-movado, kaj informante pri ĝi 
la publikon oni povas varbi novajn 
simpatiantojn al la esperantista-mo- 
vado. 

3.9. Tridekkvina datreveno de la fon- 
diĝo de MEM en 1988. Tiu grava ju- 
bileo estas utile uzebla por prezenti la 
rezulton de tiu ĉi movado, trovi novan 
kontakton por ĝi kun multaj personoj 
kaj funkciuloj de diversaj aliaj organi- 
zajoj. Prezenti ĝian stabilecon, nece- 
son kaj varbi novajn anojn per tio. 

4. Konklude 

La konservo de la paco nuntempe 
estas tasko pli grava ol en la antaüaj 
tempoj, pro tio ankaü en pli grandaj 
dimensioj estas necesaj: 

— fortigo de la agadvolo de ĉiu unu- 
opulo, 

— plimultigo de la reciproka konfido, 

— evoluigo de la homaj kontaktoj, 
utiligo de la ĉiam pli disvastiĝantaj 
eblecoj de la „popolturismo". 


— efektivigo de la kontaktoj inter la 
etkolektivoj kaj familioj, 

— elformigo de la fraturbaj kontaktoj, 

— fari la pacmovadon pensanta mo¬ 
vado. 

La agadprogramo de MEM enhavas 
nur la plej gravajn taskojn, farotajojn, 
sed espereble donas al la movadanoj 
helpon por koncentri siajn agadojn al 
tio. Gi kalkulas ankaü kun la utilaj in- 
iciatoj kaj memstaraj opinioj de la 
movadanoj de MEM. 

La efektivigo de la agadprogramo pos- 
zonas komunan, seriozan konsekven- 
can apogon, partoprenon, kunagadon, 
kunlaboron de ĉiuj movadanoj. 

La efektivigo de la agadprogramo pos- 
tulas konkreten kunlaboron al la pli- 
fortigo kaj defendo de la paco! 

La materialon konfirmis la 11-a Gene¬ 
rale Konferenco de MEM okazinta en 
Budapest inter 29.04. kaj 01.05.1988. 

Rim. de la redakcio: 

[Ni nur iom korektis la ege malbonan 
lingvajon de la teksto, ĉar necesus 
reverki ĝin komplete, kio ne eblis.] 


Wachsmann prl la rilato de Albert Einstein al Esperanto 


En la jaro 1988 aperis la dua eldonode 
la libro de Michael Grüning pri la arki- 
tekto Konrad Wachsmann (1901-1980) 
„Der Wachsmann-Report — Auskünfte 
eines Architekten" (La Wachsmann- 
raporto — informoj de arkitekto) en In 
eldonejo Verlag der Nation Berlin. 
Wachsmann, mondkonata kiel pioniro 
de la industria konstruado, apartenin- 
ta al la avangardistoj de la nova arki- 
tekturo, konstruis la Einstein-domon en 
Caputh ĉe Potsdam kaj siatempe 
(1929) kontaktis kun Einstein. En 1979 
li lastfoje vizitis GDR kaj estis akom- 
panata kaj intervjuata de la jurnalisto 
Michael Grüning. El la sonbendproto- 
koloj kaj noticoj pri la interparoladoj 


estiĝis la Wachsmann-raporto kiel 
unika aütentika dokumentaro pri eks- 
terordinara homo. Je la demando: 
„Sed kiel iam estu solvota la problemo 
de naciecoj? La kulturoj dezertigus!" 
Wachsmann respondis: „Tutcerte ne. 
Einstein pensis pri ofica lingvo por la 
tuta mondo, ekzemple la Zamenhofa 
Esperanto. Ciuj aliaj lingvoj pluekzis- 
tus kaj same la kulturoj." Tiu ĉi citajo 
aperas sur paĝo 132 en kunteksto de 
la Wachsmann-aj rememoroj pri la 
ideo de Einstein pri mondregistaro, 
kiun Wachsmann aprobis. 

Fritz J. Wollenberg 

La esperantistaj pacaktivuloj el 18 lan- 
doj partoprenintaj en la Xl-a Ĝenerala 
Konferenco de Mondpaca Esperantista 
Movado de la 29-a de aprilo ĝis la 1-a 
de majo 1988 en Budapesto, 
Konstatas: 

1. la vanecon de la grandaj potenc- 
ŝtatoj pretendi al tuteca monda hege- 
monio. 

2. la danĝeregon pro la akumulado 
de enorma detruforto je pli ol 54 mil 
nukleaj armiloj, kies ekzisto multege 
superas la kapablon detrui la tutan 
mondon. 

3. la konstantan plialtigon de la mili- 
taj elspezoj je pli ol 800 miliardoj da 
dolaroj ĉiujare, kiu efektive deturnas 
la financajn rimedojn necesajn al so- 
ciaj, ekonomiaj, ekologiaj kaj alispe- 
caj problemoj. 

4. la historian ŝanĝon konsekvence 
de la kontrakto de Helsinki efektivi- 
ganta la forigon de la euro- kaj mal- 
longdistancaj raketoj. 

5. la necesan premon de la demokra- 
ta pacema movado por progresigi la 
malstreĉon. 

La esperantistaj pacaktivuloj de MEM 
pozitive taksas: 

1. la reaktivigon de la monda inter- 
eso pri la traktadoj koncerne la mal- 
armadon, antaŭ ĉio nuklean, kies per- 
spektivoj dinamikigas la mondän pac- 
movadon. 

2. la planon de M. Gorbaĉov je la 
nomo de USSR proponitan jam la 15- 
an de januaro 1986, la neniigon de 
ĉiuj nukleaj armiloj de tiam ĝis la 
2000-a jaro. 

La öenerala Konferenco de MEM sub- 
tenas: 

1. ĉiujn iniciatojn por sukcesigi la 
aplikadon de Helsinkiaj akordoj; 

2. la redukton de la strategiaj inter- 
kontinentaj raketoj je duono lau la pri- 
diskutado en Genevo; 

3. la malpermeson de la ĥemiaj kaj 
amasdetruaj armilaroj same pridisku- 
tatan en Genevo; 


4. la redukton de la konvencia armi- 
laro de Atlantiko ĝis Uralo, kiun pri- 
diskutadas reprezentantoj de NATO 
kaj Varsovia Kontrakto. 

La öenerala Konferenco malaprobas 

ĉiujn provojn lanĉi produktadon de 
novaj diverstipaj armiloj pretekste al 
regionaj militoj kaj al „onidire" ne- 
cesa plifortigo de defendo-sistemoj. 

La öenerala Konferenco, esprimante 
la ĝeneralan opinion de la MEM-anoj 
bazitan sur iliaj tutmondaj interrilatoj, 
plej forte kondamnas ĉiujn formojn de 
rasismo au rasapartismo, kie ajn ili 
okazas, ekzemple nuntempe en Sud- 
Afriko kaj en la teritorioj okupitaj de 
Israelo, kie ili atingas kontraüpopolan 
kriman aspekton. 

Serve al la paco, la öenerala Konfe¬ 
renco de MEM invitas ĉiujn esperanti- 
stojn kaj pacamantojn ĉion fari por 
ĉesigi la regionajn militojn, kunlabore 
kun ĉiuj pacmovadoj. 

La öenerala Konferenco de MEM al- 
vokas ĉiujn MEM-aktivulojn konkrete 
plifortigi la movadon, pliampleksigi 
gin, samtempe disvolvante la uzon de 
Esperanto tiucele. 


J. C. Wells — profesoro 

Per letero de Sir James Lighthill, estro 
de University College London, la prezi- 
danto de Londona Esperanto Klubo, 
John Wells, informiĝis la 2-an de junio 
ke, lau rekomendo de la Kolegio, li 
nun titoliĝas Profesoro pri Fonetiko. 
John Wells doktoriĝis jam en la jaro 
1971, kaj fariĝis docento (Reader) pri 
Fonetiko en University College London 
en 1982. 

AI la nun konsiderinda listo de gravaj 
publikajoj, en kiuj aperas agnosko pri 
la faka kontribuo de John Wells aldo- 
niĝis lastatempe la 1273-paĝa .Hut¬ 
chinson Encyclopaedia', de kiu li estas 
Redaktoro pri prononcado. La tasko 
tiurilate inkluzivis transskribadon kaj 
kontroladon de 10 000 nomoj. 

(El .Bulteno* de Londona Esperanto 
Klubo) 












































































Strategia seminario en Szeged 

De la 13-a ĝis 16-a de julio 1988 en Szeged (Seged), Hungario, okazis inter- 
nacia konferenco sub la moto „Esperanto en la dua jarcento". Partoprenis ĉ. 
20 personoj, inter ili Perla Ari Martinelli (Italio/Svislando), Rezsö Baross (Hun¬ 
gario), Geza Felsö (Hungario), Roland Levreaud (Francio), Jerzy Leyk (Pollan- 
do), Marco Picasso (Italio), Oszkar Princz (Hungario), Arpäd Rätkai (Hungario), 
Sandor Revesz (Hungario), Tibor Sekelj (Jugoslavio), Balazs Wacha (Hungario). 
La Konkludoj de Segedo estas kvazau resuma protokolo, akeeptita de la men- 
ciitaj personoj, post la diskuto pri du el la kvar demandoj proponitaj al la 
konferenco, kaj enkondukitaj respektive de Sandor Revesz kaj Giorgio Silfer. 
Pri la ceteraj demandoj (c. Kia surmerkatiga strategio? d. Kia lerneja/faka 
strategio?) enkondukis Marco Picassi, respektive Geza Felsö; malsufiĉa tempo 
malhelpis kompili pri ili analogan dokumenton. Kaj la enkondukoj kaj la inter- 
venoj aperos en volumo kiel aktoj de la konferenco. 

La Konkludoj de Segedo celas esti referenca diskutmaterialo por plua debato 
sine de Esperanto. 


Esperanto — inter societo(j) kaj komunumo: kia organiza strategio por la dua 

jarcento? 


1. Ekde 1888 ni povas paroli pri 
efektiva esperantistaro. Gi prezentas 
du facetojn, tuj de la komenco: socie- 
ten kaj komunuman. 

Ekzemple la Nurenberga Klubo estis 
societa; la legantaro de La Esperan- 
tisto formis ian komunumon. La mem- 
brecon en la societo atestas la pago 
de kotizo; la apartenon al la komu¬ 
numo legitimas la lingvokono, ne la 
abonkotizo. La nurenbergaj klubanoj 
havis egalan statuson, ĉu ili scipovis 
la lingvon, ĉu ili lernis aŭ ĉu ili nur 
simpatiis al ĝi; por la legantaro de 
La Esperantisto fariĝis evidenta la di- 
ferenco inter neesperantistoj, komen- 
cantoj kaj lingvanoj; nur la lingvanoj 
konstituas la komunuman faceton, 
dum kaj lingvanoj kaj nelingvanoj 
konstituas la societan. 

2. Inter la societa kaj komunuma fa- 
cetoj ekzistas, ekde la komenco, nur 
parta koincido. La distingo fariĝas pli 
evidenta, kiam oni ekrimarkas ke la 
societa faceto produktas precipe Pro¬ 
paganden servon, dum el la komu¬ 
numa venas precipe kulturaj valoroj. 
Sociologie, la societa faceto estas 
precipe valore orientita realajo. 

3. Se ni akeeptas ke Esperantio estas 
tiel duflanka (societa/komunuma), ni 


plue rimarkas ke la societa flanko 
konsideras la lingvon kiel rimedon je 
la servo de la makrosocio, dum la ko¬ 
munuma sentas kontraston, au alme- 
nau konfliktan eblecon inter la mikro- 
socio kaj la makrosocio. 

4. Konsekvence, ekzemple, unu el la 
ĉefaj valoroj de Esperantio, la sami- 
deana solidareco transnacia, funkeias 
nur se oni perceptas Esperantion en 
sia komunuma faceto. Ekzemple, la 
gastigado tra la Pasporta Servo oka- 
zas favore al la esperantisto kiu efek- 
tive scipovas la lingvon kaj en sia 
gastokonduto kapablas mem demon- 
stri agrablan transnaciecon, fakte 
sendepende de iu membrokarto. La 
transnacia solidareco, en la societa 
faceto, perdiĝas tuj kiam la lokaj kon- 
diĉoj malfavoras ĝian manifestiĝon, 
ĉar la sorto de la societo dependas 
de ĝiaj funkcikondiĉoj, neniel de la 
solidareco. 

5. Ju pli la societa faceto evoluis kaj 
ekspansiis, des pli ĝi bezonis pirami- 
dan strukturon: bazo kun lokaj klub- 
(an)oj, provincaj kaj laŭŝtataj orga- 
nizoj, internacia aü supernacia instan- 
co au estraro. La piramida modelo 
multobliĝis en la fakaj asocioj. Ali- 
flanke, montriĝas pli kaj pli evidente 
ke la komunuma faceto malkonformas 
al tia piramida modelo. 

6. La societa kaj komunuma facetoj 
ne nur parte koincidas, sed ankau 
plektiĝas laŭ cirkvitoj. Cirkvito estas 
aro da homoj uzantaj la lingvon au 
apogantaj ĝin, kiuj gravitas ĉirkaŭ 
unu au pluraj polusoj: periodajo, opi- 
nimovado (el kio organizajo), kongreso, 
vojaĝanta instruistaro (precipe en la 
intermilita periodo), Esperanto-centroj 
(Greziljono kaj aliaj). 

7. Sesa poluso estas lokalizebla en 
la Esperanto-familioj, kie la lingvo 
estas hereda fenomeno, esenca por 
la primara ensociigo de la infanoj 
(denaskismo). La ekesto kaj evoluo 
de ĉi tiu poluso estas kondiĉita de la 
matureco de la komunuma faceto. 

8. Gis hodiaü la preskau ekskluzive 
aplikita organiza modelo en Esperan- 
tio estas la „funkcia organizo", kiu 
havas sian akson en la hierarkio. t) 
Alternative al la funkcia organizo ek- 
disvolviĝis la „projekta organizo“, kiu 
havas sian akson en la taskoforto. 2 ) 

’) La funkcia organizo principe aliras la 
mondon kiel konvinkiga amasmovado au 
almenaü kiel premgrupo. 

7 ) Taskoforto: stabo ene de kiu oni ĉerpas 
homojn el eventuale malsamaj fakoj por 
celgrupon orientitan al la plenumo de di- 
finita projekto. 

Esperanto fronte al la instituciaj struk- 
turoj de la makrosocio: 
kia publikrilata strategio por la dua 
jarcento? 

1. Ekde la jaroj 1970aj fortiĝis la kon- 
diĉoj de konstantaj interpersonaj ne- 
formalaj kontaktoj. Lige kun tio, la plej 
forta integra faktoro ene de Esperan¬ 
to (= la esperantlingva socisfero) 
fariĝis la travivajo de la internacia 
hejmeco. 

Tiun ŝanĝiĝon favoris la strukturaj 
trajtoj de Esperantio, kiu aspektas, 
kompare kun la makrosocio, anticipe 
alternativa modelo. 


2. La diversaj novtipaj socimovadaj 
organizajoj ] ), bazitaj sur la slogano 
„pensadi globe, agi loke“, akcelas la 
disvolvon de alternativa modelo publi¬ 
krilata. 

Dum la tradiciaj movadoj agas kiel 
premgrupo por konvinki institucion pri 
sia modelo, kaj pere de la institucio 
konvinki la homojn — la novtipaj so¬ 
cimovadaj organizajoj funkcias mem 
kiel modelo por aliaj homoj. 

La tradiciaj movadoj perceptas la rea- 
ligon de sia modelo kiel majoritatan 
kaj prokrastiĝan — la novtipaj soci- 
movadoj perceptas la realigon de sia 
modelo kiel minoritatan kaj tujan. 

En la tradicia kazo, la grandigo de la 
organizajo estas pera celo; en la nov- 
tipa kazo, la grandigo estas sinple- 
numo. 

Tradicie, ju pli multaj ni estas, des pli 
forte ni povas premi — novtipe, ju pli 
multaj ni estas, des pli multaj vivas 
lau niaj principoj. 

Tradicie, oni vidas sian rolon en la 
partopreno en potencbatalo kaj akiro 
de pozicioj tie — novtipe, oni vidas 
sinplenumon en la formado de la viv- 
praktiko. 

Eksteren, la tradicia pensmaniero 
estas kompromisema — la novtipa ne; 
internen, la tradicia pensmaniero estas 
disciplina — la novtipa, tolerema. 
Tradicie, de iu kerno disbranĉiĝas di¬ 
versaj strukturoj laü piramida mode¬ 
lo — novtipe, ekestas pluraj sende- 
pendaj unuoj, diversloke iniciatitaj, 
disvolviĝantaj lau horizontala reta mo¬ 
delo. 

3. Esperantio favoras konduton lau la 
novtipa socimovada organizmodelo. 
Oni konsciiĝu pri tio. 

’) NSO: sociologia difino, kiu koncernas, ek- 
zemple, la ekologiajn movadojn, la novan 
pacmovadon, diversajn socikulturajn mova¬ 
dojn, por kiuj la ŝtata nivelo ostas malpli 
grava. 


Lingvaj ludoj dum la instruado de Esperanto 

La praktikado de nova leksiko en formo de ludoj au konkursoj estu esenca 
parto de ĉiu lingva instruado. Lingvaj ludoj povas servi por la firmigo kaj siste- 
migo de leksiko. Ili prezentas formon de la aplikado kaj sistemigo de lingvaj 
konoj. 

Kiel ŝercoj kaj kantoj lingvaj ludoj krome aranĝas la instruhorojn en varia 
maniero kaj donas al la lernado de la lingvo novan ĉarmon. Tiamaniere ili 

stimulas la aktivecon de la kursanoj. Tio estas grava speciale por la instruado 
de Esperanto en la Popola Vespera Lernejo aŭ dum semajnfinaj kursoj, kie la 
lernado de la lingvo estas libervola kaj la kursoj konsistas el personoj ekstreme 
diyersaj laŭ klereco, aĝo kaj antaŭkonoj. Tiu ä materialo enhavas kelkajn ling- 
vajn ludojn, kiuj montriĝis taŭgaj dum multjara instrulaboro en la Popola Ves¬ 
pera Lernejo kaj dum semajnfinaj kursoj. Ilia vico respondas al la aplikebleco, 
komenciĝante per la famkonata ludo „Mi vidas ion, kion vi ne vidas“ por prak- 
tiki la akuzativon (aplikebla de la 3-a leciono lau la lernolibro de Dahlenburg/ 
Liebig) kaj finiĝante per speciala ludo pri homonimoj (konvena por klub- 
vesperoj). 

Eliaboris: D-ro Sabine Fiedler 

Riesaer Straße 53 Leipzig DDR — 7050 


nomo/tasko 

1 „Mi vidas ion, 
kion vi ne 
vidas.' 1 


2 Rememoru la 
objektojn! 


3 Rememoru la 
objektojn! 


4 Ni vojaĝas. 


klarigoj 


didaktika-metoda 

celo 


Unu kursano elektas objekton, trovi- 
ĝantan en la ĉambro, kaj priskribas 
ĝin per ĝia koloro. La aliaj kursanoj 
divenas pri kiu objekto temas. 

(Por realigi fluan ludadon estas re- 
komendinde antaŭe nomi ĉiujn ob¬ 
jektojn en la ĉambro, ripeti la 
kolorojn kaj skribi modelfrazon sur 
la tabulon: 

Mi vidas ion, kion vi ne vidas. 

Tio estas ... 

Cu vi vidas ... -n? 

Ne, mi ne vidas ... -n. 

Jes, mi ... 

Loĝejo estas meblita sur la tabulo 
helpe de bildoj. Poste la tabulo estas 
kovrita kaj la kursanoj nomu/notu 
la objektojn. 

La kursanoj imagu, ke la instruisto 
revenas el vendejo, kie li aĉetis 
diversajn nutrajojn/vestajojn. 

Li montras la objektojn, la kursanoj 
nomas ilin. Poste la objektoj estas 
enpakitaj denove kaj la kursanoj 
nomu/notu ilin rememorante. 
(Konkursa formo eblas.) 


— praktikado de 
la akuzativo 

— praktikado de la 
leksiko 
(meblaro, 
koloroj) 

—, automatigo de la 
demanda frazo 
kaj de neaj res- 
pondoj 


— praktikado de la 
leksiko 
(meblaro) 

— trejnado de la 
memorkapablo 

—- praktikado de la 
leksiko, (nutrajoj, 
vestajoj) 

— trejnado de la 
memorkapablo 


lu persono volas vojaĝi kaj enpakas - v. 3 
diversajn objektojn en valizon. La (vestajoj) 

kursanoj formas frazojn ripetante 
la vortojn de la antauuloj kaj mem 
aldonante novan vorton. 

Ekz.: 1-a: Mi volas vojaĝi al ... 

kaj enpakas en la valizon ĉemizon. 

2- a: Mi volas vojaĝi al ... 

kaj enpakas en la valizon ĉemizon 
kaj pulovron. 

3- a: Mi volas vojaĝi al . .. 

kaj enpakas en la valizon ĉemizon, 
pulovron kaj ŝuojn. 



nomo/tasko 


5 Ni kolektas 
vortojn. 


6 Ni formas 
vortoĉenojn. 


7 Formu vortojn 
el tiuj literoj! 


8 Kolektu 
vortojn! 


9 Kiu vorto 
kaŝiĝis? 


10 „Nigra- 
blanka" 

11 Trovu la 
superorditan 
esprimon! 


12 Trovu la 
malĝustan 
vorton! 


13 Kio mi estas 
laŭ profesio? 


klarigoj 


didaktika-metoda celo 


(Laŭ nivelo de la grupo la instru- 
isto povas magnetofiksi bildojn 
de la objektoj al la tabulo.) 

La kursanoj memstare kolektas vortojn praktikado kaj 
komenciĝantajn per la sama litero. pliampleksigo de 

(Estas rekomendlnte formi du la leksiko 

teamojn kaj limigi la tempon.) 


La kursanoj nomu vortojn. La sekvonta 
vorto devas komenciĝi per la lasta 
litero de la pasinta vorto. 

Ekz.: loĝejo — ok — komenci 

La kursanoj formu vortojn el la literoj 
de alia vorto. 

(Konkursa formo eblas. Lau nivelo 
de la kurso estas rekomendinde 
labori sen au helpe de vortaro.) 


— v. 5 

evoluigo de la 
penskapablo 

— v. 6 

— praktikado de la 
vortfarado 


Ekz.: ESPERANTO: SPERTO 

TERO 

TRA ... (pli ol 40 eblajoj) 


La kursanoj kolektu vortojn 
pri unu temo (sporto, muziko . ..) 
(Konkursa formo estas rekomendinda. 
Eblas limigi la tempon.) 

La instruisto skribas sur la tabulon 
vorton kun la literoj en malĝusta 
vico. La kursanoj ordigu la literojn. 
(Laü nivelo de la kurso la instruisto 
povas doni la germanan signifon aü 
la vortspecon.) 

Ekz.: DEEKRNOMI (REKOMENDI) 

Dum limigita tempo la kursanoj 
nomu vortojn kun la sama eco 
(dolĉa, ruĝa, ronda ktp.) 

La instruisto nomas diversajn 
objektojn, apartenantajn al la sama 
semantika kampo. La kursanoj trovu 
la superorditan esprimon. 

'Ekz.: jupo-pantalono-bluzo: vestajoj 
Vieno-Berlino-Moskvo: ĉefurboj 
ovo-fromaĝo-lakto: manĝajo 

La instruisto nomas diversajn 
objektojn, apartenantajn al la sama 
semantika kampo. Unu el la vortoj 
estas tarnen malĝusta. La kursanoj 
trovu tiun vorton. 

Ekz.: sofo-seĝo-ovo: ovo 

patro-filo-galanto: galanto 

Antaŭ la ludo ĉiuj konataj profesiaj 
nomoj estas ripetataj de la kursanoj. 
Unu el la kursanoj imagas al si 
profesion. Por diveni ĝin la aliaj faras 
demandojn, kiuj estas jesataj au 
neataj per kompleta frazo. 


— v. 5 

— sistemigado 
de la leksiko 

— praktikado 
de la leksiko 

— evoluigo de la 
penskapablo 


— v. 9 

- v. 9 


— v. 9 


— v. 10 

— automatigo de la 
demanda frazo 
kaj de respondoj 


9 



nomo/tasko 


14 Kiu mi estas? 


15 Atentu la 
tempon! 


16 La fruktokorbo 
falas! 


17 Pri kiu vorto 
temas? 

(laŭ televida 

elsendo 

„Spielspaß") 


18 Kiel nomiĝas 
(laŭ germana 
ludo „Teekessel¬ 
raten") 


Ekz.: 


klarigoj 


didaktika-metoda celo 


(Por raligi fluan ludadon estas 
rekomendinde skribi modeldemandojn 
sur la tabulon. 

Ekz.: Cu vi laboras en vendejo/. . .? 

Ĉu vi laboras sole/kun infanoj . . .? 
Ĉu vi vizitis Universitäten?) 

Unu el la kursanoj imagas al si, 
ke li estas famkonata persono 
(ekz. Zamenhof). La aliaj kursanoj 
divenas la nomon helpe de diversaj 
demandoj. 

Ekz.: Kiam vi naskiĝis? 

Kie vi vivas? 


pliampleksigo 
de la leksiko 
korekta uzado 
de la demandaj 
pronomoj 


Unu kursano el ĉiu teamo rivecas 
temon kaj parolu pri ĝi unu minuton. 
Premion gajnas tiu, kiu ĉesas 
la raporton plej akurate. 

Antaŭ la ludo la nomoj de fruktoj 
(legomo) estas ripetataj. Ĉiu el la 
kursanoj — sidantaj en rondo — 
devas memorteni la nomon de 
frukto. Poste la instruisto nomas 
kelkajn fruktojn („El la fruktokorbo 
falas . . .")• La koncernaj personoj 
ŝanĝas la sidlokojn. Ĉar po unu seĝo 
estas ĉiam forigata, po unu persono 
devas eksiĝi. 

Oni formas du teamojn kaj du team- 
estrojn, kiuj rajtas elekti temon (ekz. 
sporto, amo). La teamestro ricevas 
slipon kun vorto (ekz. dek unu-metra- 
puŝo, mielmonato) kaj klarigu tiun 
per aliaj vortoj. La teamanoj divenu 
la vorton. Gajnas premion tiu teamo, 
kiu trovas sian ĝustan vorton pli 
rapide. 


— aplikado de la 
leksiko 

evoluigo de la 
monologa parol 
kapablo 

— praktikado kaj 
sistemigado 
de la leksiko 
(fruktoj) 


— v. 9 


Antaŭ la ludo la lingva fenomeno — v. 9 
„homonimo" estu klarigata teorie 
kaj per ekzemploj. Poste du bone 
preparitaj personoj priskribas po unu 
sencon de la vorto. La aliaj personoj 
en la rondo divenas la homonimon. 

1- a: Mia vorto difinas pafilon. 

2- a: Mia vorto difinas muzikajon. 

1- a: La objekto konsistas el cilindra metala tubo. 

2- a: Oni kantas ĝin generale grupe. 

1- a: El la objekto kugloj estas 

eljetataj per eksplodo de pulvo. 

2- a: Mi volas klarigi mian vorton per sinonimo: ĉenkanto. 

(KANONO) 

(Aliaj homonimoj: kamero, karaktero, 
gruo, marko, akto, disciplino, 
etiketo . . .) 

9-a Interlingvistika Seminario 
„Ĝenerala lingvistiko kaj esperantologio" 


Post jubilea paŭzo dum la jaro 1987, 
jen la sekva interlingvistika seminario 
en GDR, denove en Ahrenshoop, de la 
30-a de oktobro ĝis 3-a de novembro 
1988. La kadra temo de la 9-a: „Ĝe- 
nerala lingvistiko kaj esperantologio 

— rilatoj — rezultoj — problemoj". 

Partoprenis entute 33 fakuloj, kiuj re- 
prezentis 6 universitatojn (Leipzig, 
Berlin, Halle, Rostock, Greifswald, 
Jena), 2 teknikajn universitatojn 
(Magdeburg, Dresden), 2 pedago- 
giajn altlernejojn (Magdeburg, Dres¬ 
den) 2 teknikajn altlernejojn (Merse¬ 
burg, Zittau), 2 akademiojn (Akade- 
mio de Sciencoj de GDR, Akademio 
de Pedagogiaj Sciencoj de GDR), la 
inĝenieran altlernejon Zwickau kaj 
Kulturligon de GDR. Kiel eksterlanda 
gasto partoprenis d-ro Erich Spitz de 
la altlernejo pri minekspluatado 
Ostrava (ĈSSR). 

Inter la partprenantoj estis 3 universi- 
tataj profesoroj, 2 docentoj kaj 14 
doktoroj. 17 partoprenintoj posedis 
certan scion pri Esperanto. Ankaŭ ĉe- 
estis 4 nunaj kaj 3 estontaj universita- 
taj lektoroj de Esperanto. 

Oni prezentis jenajn prelegojn: 

— Bazaj problemoj de interlingvistiko 
kaj rezultoj de la interlingvistikaj 
seminarioj en Ahrenshoop (doc. 
d-ro sc. Detlev Blanke, Kulturligo/ 
Humboldt-Universitato Berlin) 

— Demografiaj prognozoj kaj la pro- 
blemo de monda lingvo 

(PhDr. Erich Spitz, Csc, Ostrava) 

— Eurolatinum (Prof, d-ro sc. Johannes 
Irmscher, Akademio de Sciencoj) 

— Socilingvistikaj aspektoj de la tra- 
dukado (Prof, d-ro sc. Manfred 
Uesseler, Teknika Universitato 
Magdeburg) 

— Maŝina tradukado — interlingvisti¬ 
ka tasko (d-ro sc. Hannelore Völ- 
kel, Humboldt-Universitato Berlin) 

— Lingvo-evoluo — lingvoplanado en 
Norvegio (d-ro Klaus Krüger, Uni¬ 
versitato Greifswald) 


— Pri la koncepto de manlibro pri 
socilingvistiko (Prof, d-ro sc. Man¬ 
fred Uesseler, teknika Universitato 
Magdeburg) 

— Pazigrafioj kaj videbla poezio (d-ro 
Hartmut Sörgel, Humboldt-Univer¬ 
sitato Berlin) 

— 100 jaroj Esperanto — lingvistikaj 
kaj esperantologiaj aspektoj (doc. 
d-ro sc. Detlev Blanke, Kulturligo/ 
Humboldt-Universitato Berlin) 

— Pri la nocio „termino“ (d-ro Klaus 
Krüger, Universitato Greifswald) 

— Terminologiaj principoj kaj ilia 
normigado (Wera Blanke, Berlin, 
Terminologia Esperanto-Centro de 
UEA) 

— Lingvo interfero kiel fonto de era- 
roj kaj deflankiĝoj: Angla-Espe- 
ranto (Gerda Häusler, Teknika 
Universitato Magdeburg) 

— Tempeco, pasiveco kaj aspekteco 
en Esperanto — pri la ata-ita-pro- 
blemo (d-ro Ronald Lötzsch, Aka¬ 
demio de Sciencoj de GDR, Centra 
Lingvistika Instituto) 

— Pluevoluigado koncepta de la 
fremdlingvoakiro en lernejoj (prof. 
d-ro habil. Klaus Günther, Akade¬ 
mio de Pedagogiaj Sciencoj de 
GDR) 

— Interlingvistiko kaj Esperanto en 
universitatoj kaj altlernejoj — in- 
ternacie kaj en GDR (doc. d-ro sc. 
Detlev Blanke, Kulturligo/Hum- 
boldt-Universitato Berlin) 

— Pri lernolibro de Esperanto por 
studentoj kaj sciencistoj (doc. d-ro 
sc. Hans-Jürgen Mattusch, Univer¬ 
sitato Halle) 

Vespere oni povis aüskulti en Esperan¬ 
to prelegon pri Rotterdam kaj la 73-a 
UK. Krome oni prezentis sonbendojn 
kaj videobendojn, kiuj tre efike de- 
monstris la fonologiajn ecojn de Es¬ 
peranto kaj vekis interesajn fakdisku- 

40-a IFEF-Kongreso en Perpignan 


Ŝajnas, ke la jubileoj por la fervo- 
jistoj-esperantistoj ne finiĝas: post la 
75-jariĝo de IFEF (Internacia Fervo- 
jista Esperanto-Federacio) en 1984, la 
100-jariĝo de Esperanto en 1987, de 
la 4a — 11a de junio 1988 okazis en 
la pitoreska, sudfranca urbo Perpignan 
la 40-a kongreso de IFEF. Do, Francio 
estas por fervojistoj ĉefe la lando de 
„TGV-Train a Grande Vitesse" (Trajnoj 
kun grandega repideco). Tio estis vere 
bona aŭguro, ĉar la ekzistantaj TGV- 
linioj de Francaj ŝtataj Fervojoj SNCF 
gvidas al la direkto Sud-Oriento, kie 
ankau situas la ci-jara kongresurbo. 

IFEF estas f a k a organizajo, do, la 
kongreso devas respeguli tiun ĉi ka- 
rakteron. Kio okazis? 

1. La ĉefprelego sub la temo „TGV 
Atlantiko — pri fervoja reto de grand- 
rapidaj trajnoj al Okcidento kaj Sud- 
okcidento de Francio" per kiu la fran¬ 
caj gastigantoj informis pri la nova 
projekto „TGV Atlantique", per kio 
SNCF plivastigas la rapidegajn fervo- 
jorilatojn el la ĉefuibo al la atlantika 
marbordo, maksimume rapideco 300 
km/h (Paris — sudoriento 270 km/h). 

2. Enkadre de „Novajoj pri diversaj 
fervojoj" diverslandaj fervojistoj infor¬ 
mis. Parte per lumbildoj la fervojistoj 
el Norvegio/NSB, Danlando/NSB, Jugo- 
slavio/SJ, Äustrio/ÖBB kaj Pollando/ 
PKP prelegis pri novaj lokomotivoj, lit- 
vagonoj kaj uzo de (mikro-)elektroni- 
kaj instalaĵoj por fervojaj celoj. 

3. Ekskurso al la nova, moderna var- 
stacidomo Perpignan-Roussillon, de 
kie trafikas rapidaj vartrajnoj, veturan- 
taj je 120, 140 kaj 160 km/h al francaj 
kaj eksterlandaj nutraj-vendejoj. La es- 
tro de la stacidomo donis multajn in- 
teresajn informojn. 

4. Kunsidis la terminara kaj fakpre- 
lega komisionoj, kiuj internaciskale 
jam de multaj jaroj agadas kaj labo- 
radas: la plej grava rezulto estas la 
traduko de la pli ol 10 000 vorta, kvin- 
lingva fervoja fakterminaro de UIC 
(Internacia Fervoj-Unio) en Esperant- 
on. 


5. Kunsidis la redaktoroj de fervo- 
jistaj gazetoj kaj bultenoj, por spert- 
interŝanĝi pri la farado de plejeble 
interesaj asociaj eldonajoj. La „Fervo- 
jistaj Novajoj" de la GDR-a fakgrupo 
estis disdonita dum la kongreso kaj 
estis laüdita de multaj gekongresanoj 
dum personaj interparoladoj pro la 
enhavo. Memkompreneble okazis mul¬ 
taj disputoj pri la nuntempaj ĉefaj 
fervojoj kaj trafikproblemoj post la 
unuopaj prelegoj au aliokaze, ekz. 
pri grandrapidectrafiko, ekonomiaj 
problemoj kaj zorgoj pri la estonteco 
de fervojo (ĉefe flanke de gekolegoj 
el kapitalismaj landoj), elektrizado 
ktp. 

Okazis ankau balotoj por la IFEF- 
estraro. Menciindas, ke la ĝisnuna tre 
ŝatata IFEF-vicprezidanto Per Engen 
el Norvegio ne denove kandidatis, 
novelektiĝis Istvan Gulyas el Hunga- 
rio. En sia adiaüa alparolo substrekis 
Per Engen la fakan karakteron de IFEF 
kaj la gravecon de faka laboro de la 
membraro. 

Finfine la plej grava rezulto por la 
fakgrupo de esperantistoj-fervojistoj 
ĉe GDREA estas la plena membreco 
al IFEF ekde junio 1988, kiun la IFEF- 
Komitato unuanime decidis. Tio ebli- 
gos ankorau pli intiman kunlaboron 
kun IFEF kaj ties landaj asocioj, kiel 
substrekis la subskribinto dum sia 
dankalparolo. 

Kiel estas kutimo dum la IFEF-kongre- 
soj, la gastiganta franca IFEF-sekcio 
ankaü okazigis kulturan kaj turisman 
programon, por ke la gastoj bone ko- 
natiĝu kun tiu ĉi ĉarma, suda kataluna 
regiono apud la Mediteraneo kaj de 
Pireneoj proksime de la hispana limo. 
Neforgesebla ankau restas fervoja 
ekskurso laülonge de la mediterenea 
marbordo al Marseille kaj Cannes kaj 
la hejmenvojaĝo pere de TGV Mont¬ 
pellier-Paris. 

La 41-a IFEF-kongreso okazos de la 
13a — 19a de majo 1989 en Salou/ 
Hispanio. 

A. Meinel 

„Saksa Kuriero“? 


Ĉu vi ankoraŭ ne abonis „Saksan Ku- 
rieron"? Ne eblas. Vi maltrafas la le- 
gadon de tre originala revueto. GDR- 
anoj petu provekzemplerojn de 
GDREA. Eksterlandanoj el socialismaj 
landoj abonu la revuon pere de siaj 
korespondamikoj. Interesitoj el kapi- 
talismaj landoj direktiĝu al GDREA. 
Jen la abonkondiĉoj por GDR-anoj: 

1. La gazeto „Saksa Kuriero" aperas 
sesfoje jare, ĉiu numero ampleksas 
po 8 paĝojn. 

2. Abonado eblas je du limdatoj kaj 
en du diversaj kategorioj: 

Kategorio 1: Jarabono (6 numeroj) 
por la tuta jaro 1990 
Mendo: ĝis la 1-a de 
decembro 1989 
(poste ne eblas!) 

Kategorio 2: Duonjara abono (por 
la dua parto de 1989, 
entute 3 numerojn, 
do de la n-ro 4 ĝis 
n-ro 6 de la 1989-a 
jaro) 

Mendo: ĝis la 1-a de 
junio 1989 

3. Unuopa numero kostas 1 markon, 
jarabono kostas 5 markojn, duon¬ 
jara abono kostas 2,50 markojn. 
Per jarabono vi povas ŝpari mo- 
non, ĉar vi pagas por kvin — sed 
ni liveras al vi ses numerojn! 

4. Nur post eniro de la transpagita 
sumo kaj de la abonilo komenci- 
ĝos la liverado pere de via distrik- 
ta peranto. 

5. Pripensu, ke vi povas aboni ankaü 
por viaj en- kaj eksterlandaj ge- 
amikoj! Ni sendas al vi tiom da 
ekzempleroj, kiom vi deziras. Ju 
pli da ekzemplerojn ni disvendas, 
des pli profitodona estos la eldo- 
nado de nia gazeto! 

6. Eksterlandanoj povas aboni nian 
gazeton „Saksa Kuriero" ĉe siaj 
korespondantoj aŭ ĝin direktu al 
GDREA, Otto-Nuschke-Straße 1, 
Berlin, DDR — 1080 

7. GDREA-anoj nur mendu ĉe la sek- 
vaj adresoj de la koncernaj di- 


striktaj perantoj de „Saksa Ku¬ 
rie ro" : 

Berlin: 

Linde Knöschke, Malmöer Str. 
26, Berlin. 1071 

Cottbus: 

Ulf Beling, Kirchhainer Str. 13, 
Finsterwalde, 7980 

Dresden: 

Esperanto-Verband, Bezirks¬ 
vorstand, Goethe-Allee 37, 
Dresden, 8053 

Erfurt: 

Matthias Reimann, Platz der 
Freiheit 20, Ellrich, 5503 

Frankfurt/O.: 

Uwe Siebert, Jägerstr. 12, 
Wriezen, 1313 

Gera: 

Christine Wagner, Lutherstr. 54, 
Jena, 6900 

Halle: 

D-ro Erich Kalbe, Kurt-Hertzau- 
Straße 1, Bitterfeld, 4400 

Karl-Marx-Stadt: 

Lisbeth Scheinert, Waldenbur- 
ger Straße 58, Karl-Marx-Stadt, 
9090 

Leipzig: 

Literatura Sekcio de GDREA, 

P. O. pk. 713, Leipzig, 7010 
Magdeburg: 

Klaus-Dieter Dungert, Olven- 
stedter Grund 25, Magdeburg, 
3042 

Neubrandenburg: 

Werner Lewien, Ernst-Alban- 
Straße 26, Neubrandenburg, 
2000 

Potsdam: 

Karl Müller, Am Zernsee, 5, 
Golm, 1501 
Rostock: 

Wolfgang Vogt, 
Heinrich-Heine-Ring 61, 
Stralsund, 2300 
Schwerin: 

Hans Diedrich, Wittenburger 
Straße 106, Schwerin, 2753 
Suhl: 

Gerda Herold, Herrenberg¬ 
straße 19, Meiningen, 6100 

La 2-a Internacia Akademia Konferenco pri Scienco kaj Tekniko en Esperanto 
(IAKSTE) 

(10. — 16. augusto, 1988, Pekino) 


En la 2-a IAKSTE partoprenis pli ol 1400 
sciencistoj-esperantistoj, inter kiuj estis pli 
ol 100 el 22 landoj. La konferenco ricevis pli 
ol 300 sciencajn studojn. Tio montris senpre- 
cedencan prosperiĝon de Esperanto en Io 
kombinado kun scienco kaj tekniko. La Pekina 
Televida Stacio diskonigis la malfermon de 
la konferenco tuj en la vespera programo. 
Inter la 9-a — 11-a de augusto pri la kon¬ 
ferenco informis ankaü la jurnaloj „Popolo" 
(inkl. eldono en eksterlandoj), „Lumo", „ĉina 
Junularo", „Cinio" (China) en la angla ling- 
vo, „Cina Kulturo", la Novaj-agentejo Xinhua 

k. a. Multaj kongresanoj laŭdis ĝian okazi- 
gon kaj esprimis sian deziron aliĝi al la 
venonta konferenco. 

l. Grave atentata de la gvidantoj kaj sub- 
teno de diversaj flankoj 

La gvidantoj de la Cina Akademio de Scien- 
coj (ĈAS) donis multajn atentojn por la kon¬ 
ferenco. La inaüguron prezidis s-ro Yan 
Dongsheng : ) kaj paroladojn faris s-roj Lu 
Jiaxi ? ), Li Zhensheng 3 ). Krome ankaü Chen 
Haoshu, vicministro de la ministerio pri dis- 
aüdigo kaj televido kaj s-ino Zhu Lilan ĉe- 
estis la inaüguron kaj donis kelkajn vortojn. 
Ili opinias, ke Esperanto kiel „internacia 
komuna parollingvo" tre konformes al la be- 
zono de la reala vivo. Apliki Esperanton en 
la sciencteknika kampo estas komuna deziro 
de ni ĉiuj. Ili alvokis ankaü, ke sciencistoj 
kaj teknikistoj lernu, diskonigu kaj apliku 
Esperanton. 

Kelkaj respondeculoj de ministerioj au komi- 
sionoj de la lando estis invititaj por prelegi 
en la konferenco. 

Ekzemple, la vieprezidanto de la Stata Scien- 
ca Komisiono Zhu Lilan prelegis pri „eks- 
pluato de alta tekniko en Cinio"; s-ino Zhang 
Yuzhen de la Novteknika Buroo de la sama 
komisiono prelegis pri „novaj teknikoj kaj 
faktoroj puŝantaj ilian evoluadon“; s-ro Wu 
Heng, prezidanto de la Stata Komisiono pri 
Sudpolusa Esplorado prelegis pri „sudpoluso 
esplorado"; s-ro Gao Wenxue, vieprezidanto 
de la Stata Sisma Buroo prelegis pri „altigu 
la kapablon kontraü tertremo"; prof. Yang 
Jiaxi de la Cina Spacteknika Instituto pre¬ 
legis pri „la spaca scienco"; s-ro Shi Xinhan, 
vicestro de la Sciencteknika Buroo de la Tra- 
fika Ministerio prelegis pri „disvolvo de la 
trafika kaj transporta aferoj de Cinio"; kaj 
s-ro Wang Rukuan, vicestro de la Farmako- 
logia Informa Instituto de Io Higiena Mini¬ 
sterio prelegis pri „evoluo de novaj kuroc- 
teknikoj en Cinio". Tiuj prelegoj traktis pri 
gravaj problemoj kun tre freŝa opinio, kiuj 
estas nun zorge atentataj en- kaj eksterlande. 
Pro tio ili estis tre laüdataj de la kongre¬ 
sanoj. 

2. Diversfaka interŝanĝo kun alta rsivelo 

La prelegoj estis legataj ne nur en la ĝens- 
ralaj kunvenoj, sed ankaü en ses grupoj di- 
viditaj lau fundamenta scienco (inkl. mate- 
matiko, fiziko, kemio, astronomio, geologio 


kaj biologio), teknika scienco, medicino, eko- 
nomio kaj komerco, lingvo kaj eduko. Inter 
ili troviĝas altnivelaj prelegoj, kiaj „natura 
produktajo — hipokrelino" de Jiang Lijin, 
esploristino de la Fotografikemia Instituto 
sub CAS. Hipokrelino povas esti uzata en 
kuracado de kanceroj. La esploro pri hipo¬ 
krelino kaj ĝiaj derivaĵoj havas gravan signi- 
fon por fototerapia medikamento el luma 
biokemio. „LB-membrano — efika molekula 
arkitekturo" de prof. Jiang Long de la sama 
instituto vekis grandan intereson de japana 
erudiciulo prof. Takeo Sugano. Ili varme in- 
terparolis kaj ĝoje trovis sin samfakuloj de 
koloida kemio. Geofizikistoj Gu Gongxu, 
Weng Wenho kaj Lu Niudun unuafojo pre- 
zentis sian prelegon en Esperanto. La supre 
menciitaj prelegoj enhavis plej novan esplor- 
rezulton, novan eltrovon kaj novan opinion 
kaj faris apartan kontribuon ĉu en sciencoj 
ĉu en praktiko. La matematikisto Christer 
Kiselman el Svedio, ĝenerala sekretario de 
Internacia Scienca Akademio Comenius, cm- 
fazis en sia prelego la gravan signifon de 
matematiko por form! la tuthomaran civili- 
zacion kaj homan naturon. La kemiisto Sini- 
tirö Kawamura el Japanio, membro de la 
gvidantaro de Internacia Scienca Asocio Es- 
perantista, prelegis pri „proteino kiel nu- 
trajo“. Prof. Lee Chong-Ycong el la fakultato 
de Komerco kaj Ekonomio Kyungpook, Nacia 
Universitato de Taegu, Sud-Koreio, prelegis 
pri „teknologia evoluo kaj ekonomia ko- 
operacio". La ekonomikisto M. Gabor el Hun- 
gario prelegis pri „la rolo de teknika evoluo 
en la hungara ekonomia reformpolitiko". Bio- 
logo pri akvaj vivuloj, Nomra Tadacuna, el 
Japanio prelegis pri „praktika kulturado de 
maraj planktonoj en Kumamoto-prefektujo". 
Iliaj prelegoj ricevis cplaudojn pro vidpunk- 
ta freŝeco. 

3. Vigla konsultado pri ekonomia komerco 

Por ke Esperanto estu aplikata ankaü en 
ekonomio kaj komerco, ni aronĝis tiufakan 
grupon. En ĝi partoprenis Ĉ. 500 personoj el 
ĉ. 100 kompanioj kaj entreprenoj. En kvar 
duontagoj ili prezentis 5 studojn kaj kvarfoje 
konsultis unu alian. Inter ili troviĝis responde¬ 
culoj de la ekonomio-komercaj instancoj de 
diversaj provincoj kaj municipoj de Cinio, 
kiuj kun grupo aliĝis ol la konferenco kaj 
diskonigis al la aüskultantoj la ekonomian 
staton de sia loko. La grupo de ekonomio 
kaj komerco prezentis registron de 27 laübe- 
zonaj informoj, 218 ordinaraj informoj pri 
ekonomio kaj tekniko kaj 7 internaciaj inter- 
konsentoj subskribitaj. Tio donis bonan bazon 
por apliki kaj disvastigi Esperanton en tiu 
kempo. 

4. Rezolucioj kaj premioj 

Post varma diskutado la konferenco akeeptis 
skribitan proponon kaj 8 rezoluciojn, nome 
(1) fondi Cinan Sciencteknikan Esperanto- 
Federacion; (2) fo^di Internacian Scienc¬ 
teknikan Interligan R^ton de Esperanto; (3) 
prepari fondiĝon de Internacia Esperanto 
Scienc-teknika Informcentro; (4) prepari fon- 

diĝon de Internacia Esperanto Scienc-teknika 
Universitato; (5) kolekti monon por favori 
eldonadon de sciencteknikaj libroj; (6) kom- 
pili kaj eldoni disertaciaron de la 2-o 
IAKSTE; (7) la venonta konferenco okazos 
inter 25—30 de majo, 1990 en Pekino; (8) 
en decembro de 1989 okazos konsulta kun- 
veno do teknika transdonado kaj ekonomia 
kunlaboro en Esperanto en la ĉina urbo 
Shenzhen. 

En la lasta tago de la konferenco ĈAS dis- 
donis premion „Verda Kosmo" al 13 famaj 
sciencistoj en — kaj eksterlandaj pro ilia 
elstara kontribuo en sciencoj kaj en inter¬ 
nacia Esperanto-movado, kaj premion „Verda 
Stelo" al 13 unuoj kaj personoj, kiuj faris 
apartan kontribuon en la prezentado de 
programoj kaj videoj, kaj ekspozicioj dum 
la konferenco. 

5. Taksoj pri la konferenco 

Bonaj taksoj pri la konferenco sin trovis ge¬ 
nerale inter la kongresanoj. Malgraŭ ke ni 
havas iujn neperfektajn preparlaborojn dum 
la organizado de la konferenco, oni donis 
ankoraü altan takson opiniante, ke la kon¬ 
ferenco montris forton de la ĉina Esperanto- 
movado en vigla kaj senĉesa kroado, modele 
kuragigis la kongresanojn por sin direktadi 
en la estonta movado. 

Prof. Shen Chenru, vicprezidanto 

do la Sciencista-Teknikista 

Esperanto-Asocio sub ĈAS/STEA 

') Yan Dongsheng: Konstante Komitatano 
de Cina Popola Politika Interkonsiliga Kon¬ 
ferenco (CPPIK), Prezidanto de la Kemia 
Departement© de CAS kaj Prezidanto de 
STEA sub CAS 

2 ) Lu Jiaxi: Vicprezidanto de ĈPPIK, Prezi¬ 
danto de la Prozidantaro de ĈAS kaj 
Honora Prezidanto de la STEA sub CAS 

3 ) Li Zhensheng: Vicprezidanto de CAS 

FOKUSO N-RO 88/2 (6) — internacia 

popularscienca periodajo 

Lau la ricevitaj leteroj, la legantaro de FO¬ 
KUSO generale okeeptas kaj laüdas la no- 
van formon kaj temaron de tiu ci periodajo, 
kvankam kelkaj legantoj bedauris, ke la ru- 
briko pri komputado malkreskis. Sed nun, en 
la kajero 88/2, tri interesaj kaj longaj arti- 
koloj koncernas la komputadon. 

G. Vitälyos (H) montras bildojn el la mondo 
de fraktaloj. Tiu branĉo el la matematiko de 
la funkeioj kaj geometrio de Mandelbrot 
estas vasta kampo por eksperimentoj per 
grafikeblaj komputiloj, kaj ĝi gvidas al Io 
demando: ĉu estas limregiono inter mate¬ 
matiko kaj arto? En la sekvencoj de la geo- 
metria fraktalfunkcio ĉiam denove aperas 
karakteriza figuro: la ursido. Cetere, oni ne 
bezonas IBM-kongruan mikrokomputilon por 
fari tiujn figurojn, sed sufiĉas iu ajn grafi- 
kebla hejmkomputilo (interesiĝantoj turnu 
sin al la autoro de tiu ĉi recenzo). 
Superrigardon pri la produktado de mikro- 
komputiloj en la eüropaj socialismaj landoj 
prezentas d-ro Broczko (H). Bedaürinde 
enestas kelkaj eraroj. De kie d-ro Brocz¬ 
ko konas la Robotron-komputilon A7100/W, 
eĉ IBM-kongrua, kiu tarnen ne ekzistas? Mal- 
grau tio, la artikolo montras la altan nive- 


lon de socialisma-landa produktado de 
mikrokomputiloj kaj la klopodojn fariĝi 
sendependaj de la kapitalisma merkato. 

Lau la artikolo de M. Fettes, eminentan antaü- 
enpason al aütomata lingvotradukado mon¬ 
tras la Distribuita Lingvo-Tradukado (DLT), 
en kiu Esperanto funkeias kiel interna pont- 
lingvo. La sistemo jam naskiĝis en 1982 lau 
ideo de T. Wittkam, sed ekde 1988 ekzistas 
testita prototipa sistemo. Cu la enorma ŝanco 
por Esperanto, elkreskinta el tiu sistemo, 
realiĝos? Mankos ja lingvistike kompetentaj 
kaj kunlaborpretaj esperantistoj. La sorto de 
DLT dependas de la trijara periodo 
1989 — 1991, en kiu la sistemo kompletiĝos kaj 
universaliĝos. Kunlaborantoj serĉataj. 

En la rubriko pri edukado, prof Aranson 
(Usono) raportas pri utilaj efikoj de la pla- 
nita kunlaboro en klasĉambro. Antaŭkondiĉo 
estas la forigo de iu ajn etnaj kaj rasaj 
baroj. Li priskribas la „puzlo-metodon", lau 
kiu oni disigas la lernantojn en ses-mem- 
brojn grupetojn. Ciu lernanto ricevas sian 
taskoparton, kaj la kunmetendaj eroj rezul- 
tigas la unuon. La rezultoj el eksperimentoj 
de tiu ĉi metodo montras la ĝustan vojon por 
kreskigi memrespekton kaj lernplenumon, 
redukti intergrupan malamon kaj levi la 
allogecon de la lernejo. 

..Verda ondo" nomiĝas internacia laborgrupo 
por naturprotektado fondita en 1988 en Sovet- 
unio. La laborlingvoj estas la rusa, la angla 
kaj Esperanto. La tasko de esperantistoj 
estas propagandi la programon tutmonde. 
uzante Esperanton, por unuigi la strebojn 
do simplaj terloĝantoj kun la celo preventi 
la ekologian katastrofon. Pri tiu grava pro- 
jekto raportas L. Medvedev (SU) en la arti¬ 
kolo „Ekologio kaj Esperanto". 

I. Sterbetz (H) okupiĝas pri la biologia 
horloĝo funkeianta en ĉiu vivestajo. Konekse 
al tio, la ornitologoj esploras la fenomenon 
de la migrado de birdoj. Gravas la birdo- 
protektado per internaciaj kontraktoj por 
eviti la ekstermadon de migrantaj birdo- 
specioj. 

M. J. Tanoira (Argentinio) skribas pri ŝtati- 
gita kaj burokratigita ekonomio, kiu gvidls 
tiun landon el riĉeco kaj prospero al la 
stato de evoluanta lando. 

Certe preskaŭ ĉiu leganto trovosion interesan 
en tiu kajero! 

Elmar Starke 

Forpasis Erich Würker 

En „de" 4/88 ni gratulis al nia Erich 
Würker okaze de lia 85-a naskiĝtago. 
Kaj jam nun ni havas la doloran devon 
informi pri lia forpaso, la 11-an de fe- 
bruaro 1989. Erich Würker neniam dum 
sia vivo estis malsana, kaj jen pulmo- 
inflamo falĉis lin. Ni perdas en li ne 
nur tre viglan kaj originalpensan mem- 
bron de nia Centra Estraro, sed ankaü 
bonkoran homon, kiu vivis sian vivon 
tre konscie, ĉiam forte ligita al la Es¬ 
peranto-movado kaj ties idealoj. Ni 
gardas al Erich Würker dignan memo- 

ron> CE de GDREA 


15 



AEST 1988 en Poprad 

Laŭ invito de la Scienc-Teknika Sekcio (STS) 
de la Slovakia Esperanto-Asocio (SEA), kaj 
post kelkjara paŭzo en tiu serio, okazis la 
konferenco AEST (Apliko de Esperanto en 
Scienco kaj Tekniko), sub la ĉeftemo „Raci- 
igo en Scienco kaj Tekniko", de la 3-a ĝis 
la 5-a de aŭgusto 1988 en Poprad sub Altaj 
Tatroj (ĈSSR). Antaŭe estis aliĝintaj 51 ko- 
legoj el 7 landoj, sed fakte kunvenis 38 el 
5 landoj. SEA disponigis du domojn el la 
kvar nun renovigataj domoj ĉe la placo So- 
botske nämesti en la malnova urboparto de 
Poprad, kaj la kunvenintoj loĝis, manĝis kaj 
konferencis tre komforte. La aranĝo enhavis 
prelegojn grupigitajn laü la diversaj aspektoj 
de la ĉeftemo „raciigo". La plej elstara apar- 
tajo de la konferenco estis la nekutime am- 
pleksa kaj vigla diskutado post preskaŭ ĉiu 
prelego. Tio impresige montris la vivkapablon 
de la fakaj lingvoj en Esperanto. 

La prelegoj aperos en aparta volumo, sed 
la nepartoprenintoj nur malfacile akiros ĝin. 
Pro tio mi listigas la aütorojn kaj titolojn 
(lau la prelegsekvo) : 

— Konciza prltakso de fakaj aranĝoj (V. 
Nemec, CS) 

— Perspektivoj de socia evoluo kaj signifo 
de internacia komunikado (J. Britka, CS) 

— Raciigo de homaj celoj kaj kondutoj (J. 
Särközi, H) 

— Raciigo de sciencteknikaj laboroj en me- 
teorologio kaj hidrologio (P. Dobeŝ, CS) 

— Progresivaj trafiksistemoj (M. Feificovä, 
CS) 

— Raciigo de la produktado de la plastaj 
fenestroj en Zilina (R. Vyskocil, CS) 

— Naturprotektado en Subtatra regiono (M. 
Zvara, CS) 

— Pri la rilato inter kibernetiko kaj progno- 
zistiko (J. Britka, CS) 

— La uzado de mikrokomputiloj kiel instru- 
sistemoj en CSSR (J. Vojaĉek, CS) 

— La raciigo de la produktado de konduktil- 
kartoj helpe de mikrokomputiloj (I. Slävik, 
CS) 

— Simpla modeligo de fizikaj procesoj per 
komputilo (J. Särközi, H) 

— Morfologia ebeno de Esperanto el vid- 
punkto de lingvaj universalajoj ($. Ko- 
secky, CS) 

— Danĝero de pragmata sperto en termino- 
logio (J. Werner, CS) 

— Kelkaj rimarkoj pri kalkeoj en Esperanto 
(A. Bednarik, CS) 

— AI la raciigo de terminologia kaj vortara 
laboroj (K.-H. Simon, GDR) 

— Kvalito-kriterioj de aplikaj programsiste- 
moj (J. Gondzur, CS) 

— Kontrolado de programoj verkitaj en CO¬ 
BOL per uzado de la gramatiko LL(1) 
(I. Ratkö, A. Horväth, H) 

— Programsistemo por datum-prilaboro PRO- 
DAT (V. Nemec, CS) 

Lau miaj personaj impresoj mi nun notas 
kelkajn gravajn ideojn el la prelegoj. 

Inĝ. J. Britka donis en la du prelegoj ege 
interesajn pensvojojn pri la perspektivoj kaj 
prognozoj por la sciencaj aplikoj. Tio des pli 
gravas, ĉar li profesie laboras en instituto 
de prognozistiko. Mi citas kelkajn frazojn el 


la diskutado pri tiuj du prelegoj: „La inter¬ 
nacia neesperantista kunlaboro lamas. La 
csperantistoj donu modelon de kunlaboremo" 
(J. Särközi). „Ni organizu la scienc-teknikan 
laboron konkrete, modeste, sed fidindc" (J. 
Werner). „Alvokoj ne utilas, nur ekonomia 
premo helpos. Ni kreu ĝin. Ni eluzu la fak- 
ton, ke internaciskale la informoj nun estiĝas 
varoj" (A. Bednarik). 

La prelegoj pri aplikoj de komputiloj estis 
senescepte konkretaj kaj en bona kvalito. La 
uzado de la terminoj sekvis la komencitan 
vojon de TEC; neniu preleginto au diskutinto 
uzis la tro precizajn termino-proponojn de la 
PIV-Suplemento au de R. Eichholz. La prelego 
de inĝ. J. Gondzur pri kvalitokriterioj de 
programsistemoj esprimis la plej esencajn 
spertojn de la modernaj programistoj kaj 
estas komparebla kun la rezultoj de la gvi- 
dantaj institutoj de la mondo. Inĝ. I. Slävik 
montris ilustre la konkretan laboron en la 
sfero de la elektroniko. 

D-ro S. Kosecky vonis al la interesa konkludo, 
ke Esperanto enhavas ĉiujn trovitajn teoriajn 
universalojojn de la etnaj lingvoj, kvankam 
la ellaborintoj de la universalajoj ne uzis 
Esperanton kiel fonton. En la disputado oni 
ne finrespondis la demandon, ĉu la univer¬ 
salajoj povus esti mezursistemo por la tau- 
gecgrado de iu ajn lingvo kiel internacia 
komunikilo. 

Inĝ. J. Werner avertis pri la danĝero sen- 
konscie transpreni naciajn enhavojn en inter- 
nacian terminaron („pragmata sperto"). Mi 
citas kelkajn kromajn frazojn: „Terminojn 
oni devas preskribi per internacia instituto. 
No eblas lasi la terminologion al la tempo. 
al la evoluo. Ni ne hontu, ke Esperanto 
estas alia ol la etnaj lingvoj. La granda 
manko de la PIV-Suplemento estas, ke decidis 
nur unuopaj pri ties enhavo, sed ne inter¬ 
nacia kolektivo(j). Kaj tiuj unuopuloj tro 
sekvis sian pragmatan sperton, eĉ verkis 
erarojn, kiel ekzemple „duoni" anstataü 
„duonigi" por la matematika termino.” 
Estontaj AEST-konferencoj devas okazi. Tion 
substrekis ĉiuj partoprenintoj de AEST 1988 
en rezolucio, adresita al SLEAJ. En tiu do- 
kumento ili petas pli ol antaue subteni la 
sciencteknikan agadon kaj tiajn konferen- 
cojn, kaj morale, kaj finance, kaj organize. 
Ili proponas, ke dum sekvaj SLEAJ-konsul- 
tiĝoj ankau kunvenu la gvidantoj de la 
sciencteknikaj sekeioj kaj ke ili regule inter- 
konsentu pri okazontaj konferencoj, kies loko 
variu de lando al lando. Finfine „nur kon¬ 
ferencoj montras la vivkapablon de normi- 
gitaj terminaroj" (V. Nemec). La fakuloj 
provu vojaĝi al konferenco dejore. La entre- 
prenaj ĉefoj permesos tion, se la temoj estos 
sufiĉe aktualaj kaj altkvalitaj. (Tiel estis en 
Poprad, kaj kelkaj venis dejore!). Nepre 
partoprenu en ĉiu tia konferenco la gvidantoj 
el la socialismalandaj STS kaj el TEC. (Tio 
ne estis plenumita en Poprad.) 

La plej grava ekkono estas la sperto, ke la 
sciencteknika agado en Esperanto funkeios 
nur ĉi-kaze, se ekzistas gvidantaro. kiu per 
profesiaj gvidmetodoj planas, disdividas, 
kontrolas, premas kaj organizas tian labo¬ 
ron. (Modelon por tio montris inĝ. V. Ne¬ 
mec, kiu instigis prelegi kvin gekolegojn 
el Zilina.) 

Ni speciole danku ol la kolegoj inĝenieroj 
Britka, Gondzür, Nemec, Slavik kaj Zvora, 
kiuj bonege preparis kaj gvidis la konferen- 
con kaj donis fortan impulson por la dau- 
rigo de tia serioza laboro. 

Michael Behr 


;i: jarfcolekto iijjjljjjljji! 


Internacia, esperantlingva, popular-scienca 
periodajo pri scienco, tekniko, socio, eduko, 
ekonomio, naturo, medio. Eldonata de Hun- 
gara Esperanto-Asocio, Budapest. 

Aperas 4 numeroj ĉiujare je 75 — 100 pa- 
ĝoj, abonebla en GDR ĉe: Michael Behr, 
Koburger Str. 83, Markkleeberg, 7113, por 
24 M (sendu al konto 8499-54-36851 kun la 
menciita adreso). FOKUSO estas periodajo 
popularscienca sed altnivela, kiu aperas an- 
stataŭ la ĝisnunaj periodaĵoj „Internacia 
Komputado" kaj „Sciencaj Komunikajoj". La 
temaro, komence forte orientita al mikro- 
elektroniko kaj komputado, nun vastiĝis al la 
terenoj laŭ la subtitolo. Tio eble malĝojigas 
la komputistojn, sed entute estas avantaĝo, 
ne nur por la ekzisto de la jurnalo, sed an- 
kau por la legantaro, kiu ne nur konsistas 
el komputistoj. Ankaü la komputisto interesi- 
ĝas pri sciencaj flankregionoj. 

La temaro de unu jaro montras Io vastan 
regionon, kiun pritraktas la periodajo. La 
tekstoj estas facile legeblaj kaj komprene- 
blaj ankau por nefakuloj kun meza klereco. 
Ilustrajoj klarigas la tekstojn, multaj karika- 
turoj spicas ilin. La anoncoj de diversaj 
entreprenoj aperas en formo de informivaj 
teknikaj artikoloj kaj estas legeblaj kiel fak- 
tekstoj. 

Numero 1/87 (76 paĝoj) jam estis recenzita 
en „de" 5/87. Tiu ĉi numero ankorau enhavas 
grandan parton pri mikroelektroniko kaj 
mikrokomputado. Krome aperis artikoloj pri 
sciencaj parkoj (kiel centroj de scienco), 
nevideblaj enspezoj de la loĝantaro (precipe 
de hungaroj), kaj pri novaj psikiatriaj kurac- 
metodoj. Numero 2/87 (104 paĝoj) havas 
rubrikon de la Ornitologia Rondo Esperant¬ 
lingva „La Mevo", kaj ĝi per tio montras 
parton de biofogia temaro de FOKUSO. Ro- 
botoj estas ĉeftemo de la dua numero. Diver¬ 
saj artikoloj montras la evoluon de robotoj 
en la historio kaj klarigas ilian teknikan 
funkciadon. Difino de la nocio „roboto" laü 
Japanaj Industriaj Normoj kaj Internacia Or- 
ganizo por Normigo (ISO), Klarigo de struk- 
turo kaj specialaj nocioj, la klasifikado de 
manipuliloj, preniloj kaj sensiloj estas pri- 
traktataj en diversaj artikoloj. Ankaü oni 
trovas en Io kajero iom pri artefarita inteli- 
gento, observon pri robotizo kaj homo (ĉu 
aperas robot-revolucio?) kaj pri enpenetro 
de robotoj en agrikulturon („agrimatado“). 
Mikrokomputilojn produktitajn 1986 en Orien¬ 
te Europo montras tabelo (lau mia opinio 
erara kaj malekzakta). Por eviti tiujn era- 
rojn estus necese havi naciajn fakajn kun- 
redaktorojn. 


Novojn eblecojn en batalo kontrau malignaj 
tumoroj pritraktas artikolo pri kancer-esploro 
(MTA-metodo CELLADAM). Hungara klubo 
de kanceruloj prezentiĝas kaj montras 7 
atentigajn signojn por memkontrolo pri kan- 
cero. Ne nur korpa sano, sed ankaü psika 
sano necesas por kontenta funkeiado de kor- 
po kaj vivo. Intervjuo kun hungara profesoro 
György temas pri tio. Ekonomia rubriko ana- 
lizas la internacian financ- kaj ŝuldokrizon. 
Numero 3/87 (72 paĝoj) okupiĝas pri progra- 
madaj lingvoj, precipe pri PROLOG, nova 
programlingvo de la artefarita inteliekto. 
Nun ankaü la rubriko „edukado" aperas per 
ekzemplo de talentflegado kaj specialigo 
por fari ŝakgeniulojn. Eksperimentojn en la 
hungara lernejsistemo montras sinjoro P. 
Gabor. Sur 3 paĝoj aperas raporto pri lerne- 
jaj kooperativoj. La ekonomia rubriko mon¬ 
tras la neceson de la novenkondukado 
(angle: innovation) kaj en la parto pri na- 
turprotektado (La Mevo) oni ne nur ekscias 
pri akustikaj komunikadoj de birdoj (birdoj 
ne parolas Esperante) sed ankaü pri la ne- 
ceso konservi lupojn kaj protekti papiliojn. 
Globofulmoj aperas malofte sed eventuale 
tre detruante. La misterajn fenomenojn mon¬ 
tras la fizika rubriko. 

Numero 4/87 (80 paĝoj) unuafoje ne enhavas 
iun ajn temon pri mikroelektroniko au kom¬ 
putado. Gi estas praktike eldono de „Scien¬ 
caj Komunikajoj", sed ankaü tre interesa 
por nebiologoj. Por veki la apetiton kaj kon¬ 
servi la sanon jam delonge la homo uzas 
spicojn. Legu pri tio en tiu ĉi jurnalo. En- 
konduko en la biologion estas temo kiu mon¬ 
tras, kiel interesa povas esti tiu fako (kvan- 
kam ofte malŝatata en la fernejo). Cu ĉim- 
panzo havas familian senton? Tion vi ekscios 
en artikolo pri komunikado kaj konduto de 
bestoj. 

Konklude, FOKUSO ĉiam estas aktuala kaj 
interesa, kion ankaü montras la temaro por 
1988. Mi denove abonis jarkolekton de FO¬ 
KUSO (esperante, ke la rubriko mikroelek¬ 
troniko denove plivastiĝos) . 

Elmar Starke 


RENKONTIĜO DE E-INVALIDOJ 

La l-a Internacia renkontiĝo de E-invalidoj 
okazos Inter la 19a kaj la 27a de augusto 
1989 en urbo Ceskä Trebovä, CEĤOSLOVA- 
KIO. La ĝenerala temo de la renkontiĝo estas 
— KION SIGNIFAS ESPERANTO POR INVA- 
LIDOJ 

La renkontiĝon aranĝas Sekcio de E-invali¬ 
doj de Ceha Esperanto-Asocio, informpetojn 
adresu al: 

Sekcio de E-invalidoj 
PK 63. Slany 274 OL, 
CEĤOSLOVAKIO 


Terminologia Seminario 1989 

okazos de 12-a ĝis 21-a de junio en Poprad 
por terminologiaj aktivuloj. Kostoj: 1000 

ĉeĥaj kronoj. Petu informojn ĉe Wera Blanke, 
Otto-Nagel-Str. 110, Pf. 113-05, Berlin, DDR — 
1141. 

R e c e n z o j 


Erika Kopietz: Jenino Markso (Jenny 
Marx) el ŝia vivo. 

(Reviziis: Hermano Bermano, Henriko 
Niŝvico kaj Rikardo Ŝulco.) 
Esperanto-Centro Paderborn 1987. 

Libro pri la vivo de Jenny Marx, la edzino 
de Karl Marx, estas salutinda entrepreno. 
Verŝajne ne ekzistas esperantisto, kiu ne ko- 
nas almenaŭ la ĉefajn vivdatojn de la fon- 
dinto de la scienca komunismo; la virino je 
lia flanko, tarnen, ofte restas en la fono. La 
aŭtorino E. Kopietz sukcesas klarbilde montri 
la senĉesan partoprenon de Jenny en la sorto 
kaj batalo de Karl Marx kaj ankau la ofe- 
rojn kaj suferadon, kiujn ĝi postulos. La vivo 
de Jenny Marx estas nedisigebla de tiu de 
Karl Marx kaj same meritas atenton. Ni nur 
imagu la grandan scienculon kun edzino, 
ciam grumblanta: „Serĉu finfine lukran labo- 
ron anstatau skribi librojn, kiujn neniu volas 
presi. Ni ne havas monon, . . ., sed la in- 
fanoj bezonas ŝuojn kaj ...I" La verko de 
Karl Marx elstara por la tuta homaro estas 
neimagebla sub tiuj kondiĉoj. Cu la sukce- 
soj de la „grandaj viroj" en la historio ne 
ĉiam estas — almenaü parte — ankau la 
mcritoj de iliaj edzinoj?! 

Pro tio estas ĝojige, ke aütoroj jam en mul- 
taj lingvoj sin dediĉas al priskribado de la 
vivo ĝuste de Jenny Marx. Gojige estas an- 
kau, ke nun ekzistas tio laborajo en Espe¬ 
ranto. Malĝojigo tarnen estas, ke — ĝuste 
en la internacia lingvo — necesas parenteza 
subtitolo por klarigi pri kiu temas. Cu Espe¬ 
ranto vere bezonas tion?! 

Per tio mi jam intencas indiki, ke mi sentas 
dubojn pri la lingva formo. Pro la titolo kaj 
la nomo „Rikardo Sulco" kiel unu el la ling- 
vaj reviziantoj sur pĝ. 2 oni jam dekomence 
fariĝas suspektema. BedaCirinde la sombraj 
antaŭsentoj montriĝas veraj. 

Mia ĉefa kritiko rilatas al la esperantigo de 
la propraj nomoj: 

(1) Lau mia opinio oni uzu personajn no- 
mojn lau al originalo, do, mi preferas Lud¬ 
wig von Westphalen (anstatau Ludoviko De- 
vestfalujo — pĝ. 4), Justus Liebig (anstatau 
Justo Libigo — pĝ. 10) kaj Ernest Jones (an- 
stataü Ernesto Gounzo — pĝ. 22). Escepton 
formas nomoj, kiujn oni devas transskribi, 
ĉar ili ne uzas latinajn literojn (ekz. la rusa) ; 
sed ankaŭ ĉi tie oni strebu al redono de la 
originalo, t.e. skribu ĉerniŝevski (anstatau 
Cerniŝevsko — p. 24). 

La aplikado de la sufikso -in por marki viri- 
najn antaunomojn (Jenny — Jenino, Eleanor 
- Eleanorino) estas superflua; ĝi kripligas 
la originalen kaj malfaciligas la identiga- 
don. Konfuzo ekestas precipe en kazoj, kie 
la sufikso -in jam estas elemento de la nomo 
(Ekz. Betina Dearnimo — pĝ. 9 — ĉu Betta 
von Arnim au Bettina von Arnim?). 

(2) Same oni ne ŝanĝu ĉiujn geografiajn 
nomojn (nomojn de urboj, placoj, stratoj 
ktp.). La generale edukita esperantisto konas 


la adreson de la familio Marx en Londono: 
28 Deanstreet kaj ekspektas trovi ĝin en la 
teksto en tiu formo (Deanstreet au Dean¬ 
strato). Tiel, cetere, oni kutime agas ankau 
en la internacia Marx-Engels-Esplorado. Es- 
perantigitaj formoj (ekz. Dinstrato — pĝ. 21, 
Zalcvedelo — pĝ. 4, Hajdparko — pĝ. 21, 
Lenkaŝiro — pĝ. 24) pro tio stränge tuŝas. 

(3) Mi tute malkonsentas tradukojn de prop¬ 
raj nomoj en fakta literaturo (ekz. Verda 
Parko — pĝ. 21 anstatau Green Park, Nova 
Strateto — pĝ. 4 anstatau Neugasse, Romia- 
nostrato — pĝ. 4 anstatau Römerstraße). 
Propra nomo estas nature kreskinta elemento 
de la lingvo, je kio la origina motivo de la 
nomado eĉ ofte estas malfacile trovebla. La 
parolanto uzas ĝin kvazaŭ etikedon, kutime 
senkonsciante pri la signifo de la kompo- 
nentoj. 

(4) La listo de la propraj nomoj je la fino 
ne kapablas redoni al la verko la specifan 
etoson, kiu estis forigita per la kripligo de 
la propraj nomoj. Tian suplementon oni po- 
vus uzi por klarigi la prononcadon de mal- 
oftaj naciaj nomoj au por doni informojn pri 
historiaj personoj au okazintajoj, kiuj estas 
menciitaj. Sed tiu ŝanco bedaurinde restas 
neutiligita. Tiel ekz. verŝajne ne ĉiu espe¬ 
rantisto scias pri enhavo kaj graveco de la 
evento Hambacher Fest (Solenajo de Ham- 
balio — pĝ. 7). 

Pli marĝenaj kritikoj rilatas al nekutima vort- 
farado. Kial ekz. formi partumi (pĝ. 12 kaj 
aliloke) anstatau uzi la internacie konatan 
verbon partopreni? Kelkaj esprimoj ŝajnas 
tro forte influataj de la germana lingvo 
(ekz. bone burĝa — pĝ. 5, hejmen preni 
kiel edzino — pĝ. 4). Krome — lau mia 
scio — oni devus uzi la refleksivan posedan 
pronomon sur pĝ. 11 linio 27, pĝ. 13 linio 24, 
pĝ. 17 linio 19. 

Resume oni devas kompati la aŭtorinon E. 
Kopietz, kies verko suferas domaĝon pro la 
lingva reviziado, precipe pro la esperantigo 
de la propraj nomoj. Kiel historiismoj kaj 
arkaismoj kondukas la leganton de historia 
verko en pasintajn situaciojn, tiel same na- 
cilingvaj nomoj povas doni al verko specifan 
nacian koloron. Pri tio neniu aŭtoro aü tra- 
dukisto rezignu. 

D-rino Sabine Fiedler 


Turisma Renkontiĝo 

La internacia turisma renkontiĝo de Espe- 
rantistoj en Ercmontaro Xll-a ITREE 89 okazos 
de 17. 9. — 23. 9. 1989 en Bozi Dar, proksime 
de Oberwiesenthal. La loka Esperanto-grupo 
Karlovy Vary köre invitas vin. La feria domo 
de ĉefia entrepreno „SPOLUPRACI s DRU- 
2EBNI SKUPINA SVAZLT, (renkontejo) havas 
58 dormlokojn. 

Tial skribu al la prezidanto de la loka Espe¬ 
ranto-grupo en Karlovy Vary kaj postulu in- 
vitilojn, programon kaj aliĝilojn: 

Milos Bloudek, Vysehradskä 4, CS 360 01 Kar¬ 
lovy Vary. 

Amuza legado pri Til .Strigospegul', 
elgermanigita de Rikardo Ŝulco, Espe- 
ranto-Centro Paderborn, 1987. 376 p., 
14 x 21 cm, ilustrita. 

La ĉefrolulo ekster Esperantujo jam estis 
vaste konata, ĉar la anokdotaro pri ii estis 
tradukita jam en multajn lingvojn. Kun gran- 
da probableco li vere vlvis, sed ne ĉiuj 
anekdotoj de la libro aŭtentike temas pri liaj 
faroj. Strigospegulo estas multtalenta fripono, 
kies ofte maldelikataj, eĉ maldecaj ŝercoj 
eble ne estas laŭ ĉies gusto. Liaj kritiko kaj 
moko prefere trafas klcrikojn kaj riĉulojn. 
La libro pri TU* Strigospegul’ komence de la 
16-a jarcento estas reprezentanto de nova, 
ekestiĝanta popola literaturo. 

La tradukinto, Rikardo Sulco, ne estas neko- 
nato en Esperantujo. Per certaj tradukprin- 
cipoj, klarigitaj en la enkonduka parto „Ek- 
migro de Strigospegulo al Esperantujo", li 
sukcesas savi la nalvan forton kaj naturan 
drastecon de la basgermana originalo (la 
strasburgaj eldonoj de 1510/11, 1515 kaj 1519), 
el kiu li rekte tradukis en Esperanton. Sed 
Sulco ne simple tradukis, li pliriĉigis la ver- 
kon per du propraj sonetoj, unu anekdoto 
memverkita (la 42-a, kiu mankas en la ori¬ 
ginalo), meditemaj, klarigaj notoj al ĉiuj 96 
historioj, epilogo „Strigospegulo, la unika 
kaj liaj Strigospeguloj" kaj bibliografio. La 
libro estas dediĉita al Ludoviko Espinalto 
Mimoo, la tradukinto sekvas la principojn 
de ties t.n. Analiza Skolo, Ne konsiderante 
la intence uzitajn stilelementojn por krei es- 
perantlingvan Version adekvatan al la bas¬ 
germana originalo, kelkaj apartajoj de la 
lingvajo ne trovas mian aprobon. Unue Ri¬ 
kardo Sulco nenecese oftege uzas la kun- 
metitan respektive kompleksan verboformon 
de la perfekte prezenco aŭ antauprezenco 
(-as . . . -inta), verŝajne, ĉar tiu ĉi formo en 
la germana estas la vaste uzata komunuza 
formo por tutsimple nur indiki la preteriton, 
neglektante, ke en Esperanto la komunuza 
formo estas la simpla preterita formo (-is). 
Tio tedas kaj malfaciligas la komprenon (ck- 
zemple . . estas akeeptintaj, . . . estas 

konintaj, . . . estas volintaj, . . . estas vo- 
linta" sur p. 61, por doni nur unu ekzemplon). 
Aliflanke li ne uzas kompleksajn formojn, 
kvankam ili necesas, se temas pri kondici- 
onalo. Senescepte li uzas la simplan „-us" 
anstataü ,,-us . . . -inta" (ekz. „starus" ansta- 
tau „estus starinta" kaj „mortigus" anstataü 
„estus mortiginta" sur p. 79). Ofte mankas la 
akuzativa finajo montranta la direkton post 
prepozicioj, kiuj povas indiki kaj lokon kaj 
direkton (en, antau, malantau, inter, sur, 
trans). 

Karakteriza por Rikardo Sulco estas la rigora 
esperantigo de propraj nomoj. Esperantigo 
rilate al geografiaj nomoj por li signifas ne 
nur la adapton al la ortografio de Esperanto 
kaj provizon per la necesa vortkategoria fi¬ 
najo. Parte li eĉ tradukas la nomojn, kio 
kreskigas i.a. jenajn „belajn florojn": 

Espervadejo (Erfurt), Aŝersvivo (Aschersle¬ 
ben), Manjovalo (Marienthal), Duonurbol I 
(Halberstadt), por nomi nur kelkajn. Kompre- 


neble ili ne estas troveblaj en iu ajn allaso. 
kio necesigas plurpaĝan klarigan liston de la 
propraj nomoj fine de la libro. Pro la por 
Sulco deviga provizo de virinaj personaj no¬ 
moj per la sufikso „-in" el „Anna" fariĝas 
„Anino“, ktp. La libro estas provizita per la 
originalaj ilustrajoj, kiuj enestis jam en la 
germana eldono el la 16-a jarcento. la gra- 
fika aspekto estas tre bona, preseraroj pres- 
kaü tute forestas (mi trovis nur du). Entute 
Strigospegul' do ricevis indan veston por tra- 
migri Esperantujon. 

AI la germanaj Esperantistoj mi rckomendas 
la paralelan, komparan legadon de la ger- 
manlingva eldono, aperinta en Reclams Uni¬ 
versal Bibliothek (volumo 370). Mi devas 
konfesi, ke mi ofte pli bone konprenis la 
tradukon de Sulco ol la basgermanan ori¬ 
ginalen. 

Do, se ne tro genas vin la konataj kaj supre 
nomitaj apartajoj de la lingvajo, ĝuu la 
legadon! 

Dieter Dungert 

Sonĝo de öengen 

Ĉina eldonejo Pekino, 182 x 161 cm 

Teksto kaj bildoj de M e j J i n g 

La 45paga libreto donas nivelon, dezirindan 
ankau por niaj infanlibroj. Mallongaj, trafaj 
tekstoj en bona Esperanto konvenas kun rav- 
aj, tute klaraj desegnajoj. Eĉ sen vortoj la 
enhavo de la instruriĉa hislorieto estus kom- 
prenebla: 

Genĝen, tute dorlotita knabino, nenion vo¬ 
lonte faras. Si ne vestigas sin mem kaj eĉ ne 
volas manĝi. Per sia bona manĝaĵo Genĝen 
nutras la dombestojn. La avertojn de la pa- 
trino ŝi ne atentas. Finfine ŝi malgrandiĝas 
tiel forte, ke la vento forblovas ŝin kaj ŝi 
devas vivi nun inter insektoj. Tie li ekscias, 
ke ĉiuj kapablas ion fari. Ankau li volas 
danci kiel la kokeinelo, porti sitelojn kiel la 
abeloj, sed li ne havas forton. Eĉ la heliko 
kaj testudo pli rapide kuras, ol li. La rano 
senkale kritikas sin kaj ĉiuj bestetoj malestime 
konstatas: 

Gengen estas tro dorlotita, li nenion kapa¬ 
blas fari. Svitege li ekvekiĝas. Ho, tre bone, 
ĉio nur estis sonĝo! 

Elĉerpinte lecionon el ĝi, Genĝen nun bon- 
kondute manĝos kaj vestigas sin mem. 

Edeltraud Zetticr 

Nemere, Istvan: Serĉu mian sonĝon. 
Romano. Budapest: 

Hungara Esperanto-Asocio 1987. 

171 pĝ. 

La nomo de Nemere certe estas konata. La 
aütoro publikigis jam plurajn verkojn en Es¬ 
peranto, kiuj kutime elstaras per temelekto 
kaj profesia, flua stilo. Li ne estas amatora 
verdlingva verkante, sed profesia artkreisto, 
kies hungarlingvaj verkoj estas konataj per- 
traduke ankau eksterlande. 

La romanoj de Istvan Nemere ofte estas fik- 
ciecaj, li preferas iom nekonkretan ĉirkaŭ- 
ajon por siaj herooj ĉiu en estonteco („La fer- 
mita urbo“) ĉu en nuntempo („La monto"), 
kvankam iam jes eblas rekoni, kiun konkre- 
taĵon la aütoro celas („La blinda birdo“: 
Suda Respubliko aludas Sudafrikan Respu- 
blikon, Skandio iun Skandinavien landon). 
Guste pro tiu ioma nekonkreteco leganto 
povas rekoni similaĵon ĉu ĉe najbaraj homoj 
ĉu en la propra lando. Ne eblas diri „Nu 
jes, tio priskribas fremdan landon." La fik- 
ciaj lokoj de Nemere troviĝas ĉie. 

ĉi tiu nova romano temas prl nevera agado, 
sed ne estas fikeiajo. Lokoj kaj personoj estas 
difinitaj: Venecio en Italio, la hungaraj 
turistoj-geamantoj Gabor kaj LiIla, la armeno 
Diran. La kerno de la romano estas konci- 
zege resumebla: Diren pafmortiĝas post la 
vana provo mortigi la turkan prezidenton. 
lia kunulo grave vundiĝas. Mi deklaras tion 
ĉi tie, ĉar la atenco nur estas fono, ĝi ne 
ludas portantan rolon en la romano. 

„Serĉu mian sonĝon" laŭ mi estas troe varb- 
libro pri Venecio. La komprenebla entuziasmo 
pri la belajoj de ĉi tiu perlo kelkfoje proksi- 
migas la aütoron al la rando de kiĉo. 

Priskriboj pri Venecio do okupas eksterordi- 
nare grandan lokon en la libro. Dua baza 
ebeno estas diskutoj inter la hungaroj kaj 
la armeno. Diran estas ano de subpremita- 
subpremata minoritato en Turkio. Lia vivo, 
lia vojo al la (terorisma?) subgrundo estas 
prezentata. Gabor kaj Lilla, kiuj ne scias pri 
lia partopreno en la planata atenco, el iom 
diversaj vidpunktoj devas preni pozicion. Ta¬ 
rnen — en tiuj interparoloj mi sentis mankon 
de „ruĝa fadeno". Opinio kontraü opinio. 
La leganto mem devas formi propran pozi¬ 
cion, sed mi dubas, ke la romano helpas 
kompreni fremdajn starpunktojn aŭ klarigi eĉ 
nur unu flankon de la multfaceta fenomeno 
„terorismo". 

Tial mi nek volas nek povas resume juĝi la 
libron. Nemere sin pruvis denove LA roman- 
aütoro de Esperanto, kaj li tre lerte prenis 
apartan, malfacilan temon. 

Michael Lennartz 


Nemere, Istvan: Terra. Sciencfikcia 
romano. 

Budapest: Hungara Esperanto-Asocio 
1987. 151 pĝ. 

Averto kaj espero: tiuj du estas la portantaj 
sentoj de la nova Nemere-romano. 

(Parenteze: Uzante la esprimon „Nemere- 
romano", mi kompreneble supozas, ke ĉiu 
konas la nomon de la hungara aütoro Istvan 
Nemere kaj mian genorale entuziasmon opi- 
nion pri li.) 

En „Terra" oni trovas interesan kosmovetura- 
don, sed mankas streĉaj aventuroj kun stran- 
gaj ekstermondaj monstroj. Gi estas plie filo- 
zofia ekskurso tra la estonteco de la homaro: 

Post dekmil jaroj la homoj delonge forlasis 
la malpurigitan, vivminacan hejman plane- 


don kaj disvastiĝis sur artefaritaj insuloj en 
la kosmo. Nur Yarkos, la fabelisto, retrovis 
ĝin kaj per granda, tutuniversa televida el- 
sendo rakontas pri ĝi. 

Terra, la patrinplanedo, reformiĝis, la naturo 
flnfine venkis kaj denove donas lokon por 
kelkmilionoj da homoj. Terra nun estas izo- 
lita, zorge flegata paradizo. Tiel la romano 
de Nemere estas averto pri zorga traktado 
de niaj ĉirkaŭaj rimedoj kaj same esprimas 
la esperon, ke la homoj jes kapablas reteni 
kaj konservi sian vivmedion: „Mi fidas, ke 
Terra kaj ĉiu homa loĝloko plu vivos" (p. 
142). 

Tarnen la paradizo ne estas sen mankoj kaj 
kontraŭdiroj, eĉ la memelektita izoleco estas 
kritikata: „Ne estas sekreto, ke tiu ĉi parto 
de la Pensantoj jam delonge opinias: ni 
devus ĉesigi la izoladon de Terra ... Ni, 
kiuj kredas, ke nur teknike ni postrestis mal- 
antaü la Ekstera Mondo verdire scias: ni 
postrestis sur multaj aliaj kampoj“ (p. 136). 
Jen denove Nemere instigas pri pensado kaj 
provokas komparon al hodiaüo. Certe kun 
nevidebla ironia rideto li atentigas pri la 
relativeco de niaj konceptoj: 

„Hodiau mi jam menciis, ke onidire iam la 
homoj parolis en diversaj lingvoj. Mi aldo- 
nas, ke tiu teorio estas tiomege absurda kaj 
mallogika. ke mi persone ne kredas ĝin." 
(p. 100) Kaj aliloke: „Mirigis min, ke de 
tempo al tempo ŝi uzas vortojn por mi tute 
nekompreneblajn: londo, nacio. Mi nur kon- 
jektis, ke tiuj estis iaj imagitaj au realaj 
grupoj de interesoj aü kontrauinteresoj, kaj 
ties teritoriaj konvenajoj . . ." (p. 113). 

Flanke Nemere pentras la bildon de konser- 
vativaj regantoj, kiaj hodiau certe ne ekzis- 
tas: «... la komitato decidis ne esplori la 
aferon de Terra, ĉar la komitato timas, ke 
ĝi trovos la planedon. Kaj tiam la tuta fabelo 
. . . realiĝos." (p. 147). 

Michael Lennartz 


Sigrud Eldjärn: Praavo kaj la koto- 
kukoj, Trad. Ragnar Baldursson (en 
Esperanton), Ohyama Sari (en la ja- 
panan). Tokio. Libroteko 1988, 28 p. 

„Kvankam Islandanoj estas nur 250 miloj laü- 
nombre, eldoniĝas en Islando ĉiujare ĉirkaŭ 
350 libroj, el kiuj 90 — 100 estas libroj por 
infanoj. La teksto kaj la bildoj de tiu ĉi libro 
estas faritaj de la sama aütoro, kiu estas fi- 
lino de Kristjän Eldjärn, antaua prezidanto 
de Islando". ni legas sur la lasta paĝo de 
la originaleca kaj plaĉa dulingva infanlibro 
pri la kvarjara Anna, ŝia preskaü blinda 
praavo kaj la hundo Jakobo. Unu el la ĉefaj 
aventuretoj, kiujn Anna travivas kun sia avo, 
estas la „Kotokukumado“, t. e. la bakado de 
kotokuko, pri kio la praavo elstaras. Entute 
tre simpatia porinfana legajo. 

D. B. 


20 



Vladimir ĉerkez: Espanja Espanja. 
Poemo, eld. Asocio de jugoslaviaj vo- 
lontuloj de la hispana respublikana 
armeo kaj Esperanto-asocioj de Beo- 
grado kaj Sarajevo. Trad. Vesna Skal- 
jer-Race, Beogrado, 1986, 37 paĝoj 

Ruga kajero kun nigra-blanka grafikajo kov- 
rilpaĝe montranta Dolores Ibärruri antau 
amasego da batalpretaj volontuloj kaj la 
slogano „Por la libertad" akceptas la legan¬ 
ton (kiu ŝatas poemojn au interesiĝas pri 
historio) kaj kondukas lin tuj kaj decide kel- 
kajn ĉapitrojn en la historio returnen al la 
tempo de internacia solidareco kun la por- 
libereca batalo de la hispana popolo kon- 
traŭ faŝismo. 50 jaroj intertempe pasis — si- 
gnalas al ni la unua paĝo, antaŭ ol Pablo 
Picasso per „Guernica" retiras nin al la 
terura realeco de Hispanio en 1937. Sekvas 
antauparolo de prof. d-ro Bojo Popoviĉ pri 
la autoro, pri la poemo kaj ĝia deveno, kaj 
post citajoj de la Pasionaria kaj Ernest 
Hemigway, post dua, grava antauparolo de 
la redaktoro pri la historia fundo kaj post 
fotografajo de angla monumento memore al 
la Internaciaj Brigadoj finfine sur la 15-a 
(de 37) paĝo komenciĝas la poemo, kiun 
ĉiu nun, post tiom da informoj, povos legi 
koncentriĝante plene al ĝia estetika valoro, 
ĝia funkcio au efiko. 

Poemo aŭ epopeo, ĝi havas nau ĉapitrojn de 
diversa longo, strofojn kun tri ĝis dek tri 
versoj, blankversojn sen certa, regule reve- 
nanta ritmo, do ĉu eble pli prozo ol poezio? 
La autoro de la poemo bone konas la ĉi- 
tempajn eventojn kiujn li priskribas, bone 
konas la sindonemon de la batalintaro kiun 
li prikantas, bone konas la simbolecon de 
la tiama solidareco kiun li bildigas cent- 
oble, per ĉiam novaj bildoj kaj ĉiam (ankaŭ 
en la traduko) träfe heroecaj vortoj. 

Unu rimarko fine: Kial la redaktinto ne fin- 
decidis pri la ortografio de la propraj nomoj 
cn la kajero? Ni trovas tie Esperantan 
(Ibaruri, Pikaso) kaj tie ĉi nacilingvan (lan 
Walters, Hemingway). 

Ulrich Becker 


Bronza Tigro (historia dramo kvinakta) 
de Guo Mojuo, esperantigita 
de Seimin 

Cina Esperanto-Eldonejo, Pekino 1985, 
15 x 21, XII, 122 p. 

Bela libro, bele presita. 

Dum la periodo de la 7 militantaj regnoj 
(408 — 221 a. K.) Ĉu, Han, Ĉin, Üej, Cji, 
Gau kaj Jan la plej longa milito regis ekde 
262 inter Cin kaj Gau. Cin venkis, mortigis 
la militestrojn kaj enterigis 400 000 venkitojn 
vivaj. Tiu kruelajo rezistigis la popolon kaj 
la armeon kontrau Cin. Gau ne fordonis sian 
ĉefurbon al la sieĝantoj, sed la fortoj pli 
kaj pli elĉerpiĝis. Oni petis helpon de Üej 
kaj Cu. 

La teatrajo ludjas en 257 a. K. en Daljang, 
la ĉefurbo de Üej. Estas du partioj: La reĝo 


Anli timigita de Cin kaj la princo Sinling, 
kiu el morala vidpunkto kaj por fini la agro- 
secon de Cin opinias devi doni helpon. La 
autoro, kiu skribis la teatrajon por veki la 
patriotismon de sia popolo dum la revolucia 
tempo komence de nia jarcento, pentris bil- 
don pri antagonismaj — nome malbona kaj 
nobla — karakteroj. Inter la homoj cirkaü la 
ĉeffiguroj la patrino de Sinling elstaras per 
modela vivkonduto kaj pensmaniero trans- 
donindaj al sekvaj generacioj. 

Güo Mojuo sekvis la regulojn de la klasi- 
kuloj kaj donis ĉiujn rimedojn surscenigi 
grandan dramon. 

Kiel eŭropano prijuĝi tradukon el la ĉina 
lingvo en la Esperantan preskaŭ ĉiam estas 
iom aroganteca. Unue oni nepre devas laudi, 
ke Seimin distingiĝas per senkomplikeco kaj 
klareco en la lingvo. Li tre penas eviti la ri- 
petadon de esti. Tial oni trovas amase verbi- 
gitajn adjektivojn kaj ankaŭ iĝ kiel rcfleksivo 
servas al tio, laü internacia tendenco. Kelk- 
foje tute mankas iu verbo anstataü esti. 
Ankaü povus anstataü estus povinta aü po- 
vintus (ekz. p. 16) ne estas korekta. 

Ekster Cinio nuntempe ne ofte estos okazo 
studi kaj prezenti la dramon. 

Monika Ludewig 

La eldonejo „Progreso" (Moskvol 
en 1990 planas eldoni: 

1. K. Maries, F. Engels. Manifesto do komu- 
nista partio. (ilustrita kaj kun notoj). Tra¬ 
duko de D. Blanke. 

2. Ju. Ŝĉerbak. Cernobil. (Dokumenta ra- 
konto). 

3. Rusia revolucio de 1917: Kiel tio okazis? 
(Bildlibro). 

4. J. Reed. Dek tagoj, kiuj skuis la mondon. 

5. Paco (Almanako 1990, eldono de la so- 
vetia MEM-sekcio). 

Petar Miŝkovic, La Ĉevalsalto. Aerin- 
vado al Drvar en 1944, epopeo kaj 
historiaj faktoj. Sarajevo, „elbih“, 

1986. Trad. Senad Ĉoliĉ. 90 paĝoj, 
broŝ. 

Ne temas proprasence pri epopeo, kiel pro- 
mesas la subtitolo. En la libro dominas tre 
detalaj historiaj faktoj. Mi rakontas ĉefe pri 
la perforta kaj senskrupula strebado de la 
germanaj faŝistoj en 1944 likvidi la estraron 
de la popolliberiga movado kaj ĝian gvi- 
danton, marŝalon Tito. 

Por pli bone kompreni la historian fonon de 
la aeratako al Drvar (kaŝloko de la Tito-a 
stabo dum certa tempo), antaŭ la ĉefa toksto 
legendas la tra interesa studo pri la „Kon- 
tribuo de Jugoslavio en la dua mondmilito". 
Centre de la tuta libro prave staras la taktike 
prudenta agado de la popolliberigaj fortoj 
kaj de ĝia stabo, kaj la suferado kaj precipe 
la heroeca batalo de ĉiuj tavoloj kaj popoloj 
de Jugoslavio, kiun autoro kaj tradukinto 
imprese komunikis al la leganto, detaleme, 
kun la koro ĉe la 1 705 000 dummilite perein- 
taj jugoslaviaj homoj. Do, ĉu eble tarnen 
epopeo? 

Ulrich Becker 

ĉinaj familiaj pladoj. Eldonis Ĉina 
Esperanto-Eldonejo. Pekino 1986, for- 
mato 120 x 182 mm, 71 p. Trad. el la 
ĉina de Liŭ Cajŝeng. 

Cu vi ŝatas abundigi vian monĝotablon per 
eksterlandaj pladoj? Bv. provi tion helpe de 
la supre prezentita titolo! 

Jam la antaŭparolo donas al la leganto kel- 
kajn interesajn informojn pri la ĉina kuirarto 
kiel parto de la riĉa kulturo de tlu ĉi lando. 
Kiu laŭ kutimo manĝas per tranĉilo, forko 
kaj kulero, eĉ ekscias uzmanieron ĉinan, 
balanci nutrajpecojn per manĝobastonetoj 
en la buŝon. 

En la ĉefa parto prezentiĝas 86 receptoj- 
malvarmaj pladoj, viandaj, akvoproduktaj, 
kortbirdaj, ovaĵaj kaj legomaj pladoj, supoj, 
kukoj kaj aliaj pladoj, ĉiuj bonorde legeblaj. 
Cojige, ke la plej multaj recoptoj estos 
realigeblaj ankaŭ de neĉino. Ke la ĉinaj 
pladoj okulplaĉas, pruvas belaspektoj kolo- 
raj bildoj sur la kovrilpaĝoj. 

Ingrid Mewes 

Kuracaj manĝaĵoj. Eldonis Ĉina Espe¬ 
ranto-Eldonejo. Pekino 1986, formato 
120 x 182 mm, 63 paĝoj. El la ĉina 
tradukis Tang Ŝiŭĝu. 

Estas rimarkeble, ke la medicinistaro, almen- 
aŭ en la eŭropaj regionoj, ekde certa tempo 
pli intense rememoras prl naturdevenaj matc- 
rialoj por sanigi resp. kuraci homojn. 

Ŭeng Uejĝan k.a. kompilis 87 receptojn el 
kelkaj ĉinaj eldonoj kaj montras, kiamaniere 
oni povas prepari kun relative facile aki- 
reblaj ingrediencoj el la naturo sanigajn 
manĝaĵojn. 

Cu temas pri trinkajoj, freŝaj sukoj, prepari- 
taj sen kuirado aŭ per dekoktado, aŭ supoj, 
vinoj kaj a/fcoholaĵoj, ĵeleoj, kaĉoj ktp. — 
ĉiam oni 6*\as informita pri la kuraca efiko. 
Tri ape/uAicoj donas bonan superrigardon pri 
sanigaj efikoj de unuopaj Ingredlencoj kaj 
nutroelementoj. Fine, en la lasta, ni ankaŭ 
ekscias pri taŭgaj kaj malpermesataj nutrajoj 
por pacicntoj. 

La blldoj sur la kovrila kaj unuaj paĝoj vekas 
nian apetiton. 

Ingrid Mewes 

Branko Ĉopiĉ: La legindaj partizanoj. 
Rakontaro. Trad. Branko Miljko 
Esperanto-Ligo Bosnio kaj 
Hercegovino (elbih) 

Sarajevo 1987, 76 p. 

En tiu ĉi „nekutima elmilita rakontaro" ni 
trovas dek tri rakontojn, en kiuj ekrolas an- 
kaŭ bestoj, montaroj, laboriloj kaj eĉ armiloj. 
Tiel ĉopiĉ komunikiĝas kun la mondo de sia 
frua prozo, kiel en la fabelaro „En la mondo 
de Papilioj kaj Ursoj" bestoj estas la prot- 
agonistoj. 

La aŭtoro inkluzivas en la tutpopolan lukta- 
don kontraŭ la entrudiĝintaj faŝistoj kaj ties 
kunhelpantoj Ustaŝoj kaj Centnikoj ĉion ek- 
zistantan, perokule vidatan, la tutan landon. 


Tiu parolmaniero parencas kun la popola, 
ĝi estas inspirita de la liriko, per kiu Bosnio 
kaj ĝiaj homoj malfermiĝas al la mondo, 
rakontas al ĝi pri la kredo al libereco kaj 
humanismo. 

Laŭ mia gusto parte iom tro da heroeco. 
Bone prizorgita traduko kaj toknike perfekte 
eldono certe havigos al la libro sian legan- 
taron. 

Ralf Janke 

Ivan Ŝivarov: Mia trezorejo 
Bulgara Esperantista Asocio 
1985, 75 p. 

La aŭtoro, aktivulo de la bulgara Esperanto* 
Movado jam de 65 jaroj ne nur kiel MEM- 
aktivulo batalanto por la paco, prezentas 
senpretendajn verketojn, kolektitaj de BEA 
sub la titolo „Mia trezorejo“. 

Temas plej multe pri personaj travivajoj sub 
la slogano „Per Esperanto por la mondpaco". 
Interkompreniĝo, interkonatiĝo helpe de Es¬ 
peranto sur la bazo de interpopola amikeco 
kaj priskriboj de bulgaraj pejzaĝoj kiel la 
Roza Valo, sed ankaü ekskursoj en la histo- 
rion ĝis la tempo de la batalo kontrau la 
turka jugo, faras la libreton multflanke inter- 
esa. La kvin versajojn mi probable ne nomus 
klasikaj — ĝuste senpretendaj. 

Malgrau kelkaj preseraroj kaj pliboniginda 
preskvalito la libreto prezentas kontribuon 
por la ĉiutaga lukto por paco. 

Ralf Janke 

Mondkongreso de Monda Asocio pri 
Psikiatrio de infanaĝo kaj pri Koncer- 
naj sciencoj. 

En la itallingva svisa urbo Lugano okazos, 
20-24.09.1989, la kvara mondkongreso pri psi¬ 
kiatrio de la unua infanaĝo kaj pri Koncer- 
naj sciencoj. La mondkongreson organizas 
loka grupo de Monda Asocio pri Psikiatrio 
de Unua Infanaĝo kaj pri Koncernaj Scien¬ 
coj. Tiu asocio fondiĝis en 1980. Ties nuna 
prezidanto estas la usonano Robert N. Emde, 
kaj ties honora prezidanto estas Erik Erikson. 
Apartenas al ties estraro Serge Lebovici 
(Francio), Bertrand Cramer (Svislando), kaj 
aliaj konataj specialistoj. 

La Mondkongreso estos dediĉata al „Novaj 
Orientiĝoj pri la Unua Infanaĝo." Aparte, 
oni antaŭvidas ĵenajn temarojn: „Novaj orien- 
tiĝoj en psikoblologio", „Novaj orientiĝoj en 
kliniko", „Kulturaj variajoj kaj infana disvol- 
viĝo", „Novaj orientiĝoj en prevento kaj en 
terapio“, „Novaj orientiĝoj en la studo de 
netipaj evoluoj". 

Estus interese, se partoprenus ankaü Espe- 
ranto-parolantaj kongresanoj, kluj povus al- 
porti la pruvon pri la ekzisto de „speciala" 
kaj rekta „interparola“ tekniko (fakte, la ofi- 
cialaj lingvoj estos la angla, la franca kaj 
la itala). 

Se almenaü kelkaj esperantoparolantaj spe¬ 
cialistoj partoprenos, eblos organizi ion spe- 
cialan por ili, kio servu ankaü kiel ekzemplo 
de demokratia kaj efika interdisciplina scien- 
ca interŝanĝo. 

Interesatoj petu la informilon en angla- 
franca-itala al: D-ro Tazio Carlevaro, Via 
A. Di Sacco 6, CH-6500 Bellinzona (Svislan¬ 
do) . 

Laste aperis 

Angla antologio. Dua parto, 1800 — 1960. 
Div. tradukintoj, red. Albert Goodheir, kun 
enkonduko de Marjorie Boulton. Londono: 
Esperanto-Asocio de Britio, 1987. 432 p. 
22 cm. Poemoj kaj prozo de pli ol kvindek 
el la plej konataj anglaj literaturistoj. 

Antologio de la hebrea poezio. Trad. kaj 
komp. J. Kohen-Cedek. Tel-Aviv: Espe- 
ranto-Ligo en Israelo, 1987. 268 p. 24 cm. 
Poemoj kaj kantoj de la bibliaj tempoj 
ĝis hodiau. 

Australia antologio. Div. tradukintoj, red. 
Alan Towsey. Pizo: Edistudio, 1988. 431 p. 
21 cm. Bind. Serio Oriento-Okcidento de 
UEA, n-ro 24. ISBN 88-7036-036-3. Zorge 
kunmetita trarigardo de la poemoj, kantoj, 
noveloj, romanoj kaj eseoj de Aüstralio, 
kun biografiaj detaloj kaj glosoj, en tre 
bela eldona vesto. 

Bitch of Buchenwald, The, Julius Baibin, 
el Esperanto trad. Charis Rizzuto, kun 
enkonduko de William Auld. New York: 
Cross-Cultural Communications, 1986. 48 
p. 21 cm. Holocaust Series, Chapbook 1. 
ISBN 0-89304-301-X. Poemoj bazitaj sur 
memoroj de travivinto pri la naziaj kon- 
centrejoj. 

Brulo kaj ritmo. Antonio Agostinho Neto, 
el la portugala trad. Lutumba Tima. En¬ 
konduko de Biserka Cvjetiĉanin. Zagreb/ 
Lelystad: Internacia Kultura Servo kun- 
labore kun Vulpo-Libroj, 1987. 116 p. 21 cm. 
ISBN 90-70074-34-6. Poemoj de la fondinto 
de sendependa Angolo, kiuj grave kontri- 
buis al „malkovro de la afriica identeco" 
dum la liberiga milito. 

Cinaj tradiciaj festoj. Cji Sing. Beijing: 
Cina Esperanto-Eldonejo, 1987. 124 p. 18 
cm. Mus. Serio „Feniksa Libraro". Detala 
priskribo de la deveno kaj evoluo, kutimoj 
kaj moroj de la ĉefaj etnaj festoj en 
Cinio. 

Danĝera lingvo, La. Studo pri la perse- 
kutoj kontrau Esperanto. Ulrich Lins 
(1943 —). Gerlingen: Bleicher-Eldonejo, 
1988. 546 p. 19 cm. Mus. ISBN 3-88350-505-6. 
Detale dokumentita historio de la atakoj 
kontrau kaj subpremo de la Esperanto- 
movado, precipe sub la reĝimoj de Hitler 
kaj Stalin sed ankaü en cara Ruslando, 
en la Ligo de Nacioj kaj en orienta Azio. 
Esenca legajo por iu ajn studanto de la 
movado. 

Dresado de la megero, La. William Sha¬ 
kespeare, el la angla trad. Gerald C. 
Jervis (1915 — 1985). Editoris Reto Ros- 
setti Antauparolo de Brian Stone. Roter- 
damo: Esperantaj Kajeroj n-ro 10, 1988. 
136 p. 21 cm. ISBN 0-9505323-8-X. Mirige 
freŝa kaj fidela redono de 16a-jarcenta 
komedio pri geedziĝo, de „la plej klera 
ŝekspirologo de Esperantujo". 

Dudek historioj. Div. aütoroj, trad. M. 
Lineckij. Ukraina Respublika Filio de ASE, 
1987. 54 p. 21 cm. Plejparte humuraj ra- 
kontoj de famaj sovetiaj verkistoj. 


— Dum vi estis kun ni. Istvän Nemere 
(1940 —). Budapest: Oy Mendoservo Ak 

kaj Hungara Esperanto-Asocio, 1988. 165 
p. 20 cm. ISBN 963-571-244-8. Streĉa detek- 
tiva romano ĉirkaŭ la temo de eütonazio 
(laüpeta mortigo) : kio estas krimo, kio 
ne? 

— Elektitaj artikoloj pri gramatiko kaj reto- 
riko Esperantaj. Div. aütoroj. Chongqing: 
LDE, 1986. 133 p. 19 cm. Cinlingvoj artiko¬ 
loj, pluraj tradukitaj. 

— Esperanto ŝtancila terminaro. Inĝ. Samuilo 
Mizeruĥa. Tel-Aviv: Esperanto-Ligo Israela, 
1973, 14 p. 32 cm. Mus. Zorge ellaborita 
fakvortareto pri la tekniko de prem-alifor- 
migo, 

— Esperantaj sinonimoj. J. Ojalo. Vilnius/ 
Tallinn/Kaunas: B.Berin, 1985. 80 p. 21 cm. 
Mimeo Indekso. „Projekto“ de sinonima 
vortaro surbaze de PIV. 

— Esperanto-Iietuviu ir lietuviu-esperanto kal- 
bu zodynas. K. Puod6nas. Vilnius: Moks- 
las, 1988. 288 p. 22 cm. Bind. ISBN 5-420- 
00387-2. Dudirekta Esperanta-Iitova vor¬ 
taro. 

— Esperanto: lingvo, literaturo, movado. 
Pierre Janton. Rotterdam: Universala Es¬ 
peranto-Asocio, 1988. 120 p. 21 cm. ISBN 
92-9017-034-4. Scienca kaj tarnen populäre 
verkita superrigardo. 

— Esperanto: nekonata, miskonata. Claude 
Piron. Paris: Cours et Etudes de Linguisti- 
que Contrastive et Appliquäe de Vincen- 
nes, 1988. 48 p. 21 cm. Mimeo. Lau la 
sukcesa franclingva informverko Esperanto: 
l'image et la realit6, cele al aliaj naci- 
lingvaj versioj: detala, rezona demento 
de la plej oftaj malfavoraj antaŭjuĝoj. 

— Gefährliche Sprache, Die. Die Verfolgung 
der Esperantisten unter Hitler und Stalin. 
Ulrich Lins (1943 —). Gerlingen: Bleicher 
Verlag, 1988. 326 p. 19 cm. Mus. ISBN 
3-88350-023-2. Koncizigita germana versio 
de La danĝera lingvo. 

— Granda Meaulnes, La. Alain Fournier 
(1886 — 1914), el la franca trad. Roger 
Bernard. Antauparolo de Gaston Warin- 
ghien. Rotterdam/La Laguna: UEA/Stafe- 
to, 1988/1975 (eldono-preso respektive). 
222 p. 21 cm. Belliteratura serio n-ro 32. 
Romano pri „la verda paradizo de amoj 
knabnaivaj"; la ĉefverko de sia autoro. 

— Infoduktoj. Nova vorto nova futuro. Luc 
De Brabandere, el la nederlanda traduko 
trad. BSO-kolektivo. Rotterdam: Universa¬ 
la Esperanto-Asocio, 1988. 142 p. 21 cm. 
Tabeloj k. s. ISBN 92 9017 038 7. Ali-em- 
faza rigardo al la komputila revolucio: 
kiel eblas akordigi ĝin kun la „verda" aü 
alternativa teknologio? 

— Itala antologio. Div. tradukintoj, red. 
Giordano Azzi. Milano: Cooperativa Edi- 
toriale Esperanto, 1987. 477 p. 21 cm. Mus. 
ISBN 88-85872-02-6. Panoramo de la itala 
literaturo de la 13-a ĝis la 19-a jarcentoj. 
zorge komentariita kaj piednotita. 

Pollando 

28j. inĝenierino, dez. kor. tutmonde p. ĉ. t.: 
Allna Chru^ciriska, Aleja Lenina 40/37, 

22*400 Zamoŝĉ 

Edyta Lirtnowska, ul. 10 Lutego 13/1, 66*100 
Swiecie n/W., 15 j., dez. kor. tutmonde 
Hanna Biernacka, Zakrzewo 24, 63*910 Miejska 
Görka woj. Leczno, 15j., dez. kor. tutmonde 
pri sporto, filmoj, dancado 
30j. oflcistino dez. kor. pri literaturo, muziko, 
E-movado, turismo: Elzbieta Kembiowska, ul. 
Aleksandrowska 16 m 56, 91-120 Lodz 
30j. laboristo dez. kor. tutmonde: Grzegorz 
Wiertd, 62*005 Owinska, ul. Poprzecna 14c/13 
28j. ĉarpentisto dez. kor. kun geesp. el GDR 
p. ĉ. t., kol. bk, librojn; Kazimierz Bednarz, 
43-100 Tychy, ul. H. Sawickiej 17/30 
Gekomencantoj, 15 — 35j., dez. kor. tutmon¬ 
de: Klub Rolnika, Zabokliki 62A, 08-110 

Siedlce 

Soveta Unio 

Komencantino, 23j., dez. kor. pri literaturo, 
muziko, turismo; kol. bk, pm: Maie Männiste, 
202 100 Rakvere, NISU 13-1, Estonio 
Irina Sĉanovskaja, 204 023 Brest, Moskovskaja 
340-248, 24j. inĝenierino, dez. kor. tutmonde 
pri Esperanto, sporto, kol. bk, pm 
Svetlana Kua'c, 224 000 Brest, Vorovskogo 
11-1, 26j. flegistino, dez. kor. pri medicino, 
vojaĝo, naturo, gastigado 
Vladislav Vujek, 224005 Brest, K. Marx 53-20, 
46j. ŝoforo, dez. kor. pri vojaĝoj, kol. bk, pm, 
insignojn 

14j. lernantino dez. kor. tutmonde pri vivo 
en aliaj landoj; kol. bk: Natalia Kazanceva, 
str. 40 let pobedi 7-32, 665 770 Usti-Ilimsko 
Studento de medicino, 22j., dez. kor. tut¬ 
monde kun samaĝuloj pri muziko, medicino, 
foto, tradicioj, junulara vivo; kol. librojn, 
bk, esperantajojn: Dainius Pranauskas, str. 
Putnos 9-78, 232 042 Vilnius 
Rasa Maĉiuloitite, Kosmonautu 16-62, 235 000 
Jonava, Litovio, dez. kor. pri hindio filozofio 
kaj jogo 

26j. komencantino dez. kor. tutmonde. p. ĉ. 
t.; kol. bk; Rasa Kviklyte, Saltkalviu 54-24, 
232 038 Vilnius, Litovio 

Bonifacijus Kaspezinnes, 234 690, a. d. 12, 
Drushininkai, Litovio, 50j., dez. kor. tutmonde 
p. Ĉ. t. 

14j. lernantino dez. kor. tutmonde p. Ĉ. t.; 
kol. pm, bk: Jolanta Mitkeviĉiute, 235 240 
JonlSkelis, Maiupos 8, Litovio 


14j. muziklernantino dez. kor. pri muziko, 
sporto, turismo, literaturo; kol. pm, bk, kal- 
tendaretojn: Regina Savickaite, 235 240 Jonis- 
kelis, Statybiniu Medziagu gamykla, Litovio 
47j. inĝeniero dez. kor. pri arto, filatelio, 
Esperanto; kol. bk: Aleksandr Vajsberg, 
Murmansk, obl., 184 280 Monĉegorsk, abon- 
kesto 53 

Membroj de E-klubo „Antauen", Kirov — 
610 017, p. k. 386, dez. kor. pri E-agado en 
div. urboj k ĉiutaga vivo k historio. 
Komencantino, 16j. lernantino, dez. kor.: 
Daiva Mikalajunaite, 235 2 50 Pasvalys, Sa- 
jungos 4-10, Litovio 

25j. komencanto dez. kor. tutmonde pri 
aviado, turismo; kol. bk, urboplanojn: Igor 
Komarov 232 038 Vilnius, g. Rodunos Keles 8 
Onute Pikunaite, 234 580 Alytus, Sudvaju 
9-30, Litovio, 19j., dez. kor. tutmonde p. ĉ. t. 
36j. ekonomistino dez. kor.: Viljia Vizienc, 
232 056 Vilnius, Virŝuliŝkiu 67-53. Litovio 
Infanoj de nova Esperanto-rondeto (10-14Ĵ.) 
dez. kor. tutmonde p. ĉ. t. kun samaĝuloj: 
Esperanto-rondeto, Dvorec pioncrov, ul. Kon- 
stitucii 1, 660 049 Krasnojarsk 
32j. oficistino dez. kor. tutmonde p. ĉ. t., 
kol. bk. pm: Stas6 Paulikaite, 235 720 Palan- 
ga 2, Sventoji, Kurŝiu takas 1, Litovio 
Elena Subakova, 309 670 Belgorodskaja reg., 
Volokonovskij dist., vil. Jutanovko, str. No- 
dreĉnaja, 45, 21 j., dez. kor. tutmonde 
pri literaturo, mod. muziko, kol. bk, pm 
17-35Ĵ. geesp. dez. kor. tutmonde p. ĉ. t. 
Adreso: E-klubo „Cedro", Novokuzncck, p. k. 
2532 

14j. komencanto dez. kor. tutmonde p. ĉ. t.: 
Vladimir Lelmej, ul. Sodrujestva 41/1, kv. 108, 

344 103 Rostov-Don 

